marsh-mellow/assamese_wikipedia huggingface dataset:
মন'পডৰ এখন কাল্পনিক চিত্ৰ৷

মন'পড (ইংৰাজী: ) পৌৰাণিক বামন সদৃশ জীৱ যাৰ শৰীৰৰ মাজভাগত কেন্দ্ৰ কৰি ভৰিৰ পৰা বিস্তৃত এটা ডাঙৰ ভৰি থাকে এই জীৱবোৰক স্কিয়াপড (), স্কিয়াপড () বুলিও কোৱা হয়৷ মনোপড আৰু স্কিয়াপড () নাম দুয়োটা গ্ৰীকমূলীয়, যাৰ অৰ্থ ক্ৰমে "এটা ভৰি" আৰু "ছাঁয়া-ভৰি"

বিৱৰণ
খ্ৰীষ্টপূৰ্ব ৪১৪ চনত প্ৰথমবাৰৰ বাবে প্ৰদৰ্শিত এৰিষ্ট'ফেনিছৰ নাটক দ্য বাৰ্ডছত ( ) মন'পডক উপস্থাপন কৰা হৈছিল.  , . 1554 প্লিনি দ্য এল্ডাৰে তেওঁৰ নেচাৰেল হিষ্ট্ৰিত এই জীৱবোৰৰ বিষয়ে বৰ্ণনা কৰিছে,  .   :2 যত তেওঁ ভাৰতত মন'পডৰ মুখামুখি হোৱা বা দেখা পোৱা ভ্ৰমণকাৰীৰ কাহিনীৰ ব্যাখ্যা দিছে প্লিনিয়ে মন্তব্য কৰিছে যে এইবোৰৰ বিষয়ে প্ৰথমে চিটেচিয়াছে তেওঁৰ ইণ্ডিকা (ভাৰত) নামৰ গ্ৰন্থখনত উল্লেখ কৰিছে, যিখন ভাৰতৰ পাৰ্চীসকলৰ দৃষ্টিভংগীৰ নথি যিবোৰ বৰ্তমান কেৱল খণ্ড খণ্ডকৈহে পোৱা যায়

ফিলোষ্ট্ৰেটছে তেওঁৰ লাইফ অৱ এপলনিয়াছ অৱ টিয়ানাত স্কিয়াপডৰ কথা উল্লেখ কৰিছে, যিটো ইউজেবিয়াছে তেওঁৰ ট্ৰিটিজ এগেইনষ্ট হাইৰক্লিছত উল্লেখ কৰিছে টিয়ানাৰ এপলনিয়াছে বিশ্বাস কৰে যে স্কিয়াপডসকল ভাৰত আৰু ইথিওপিয়াত বাস কৰে, আৰু ভাৰতীয় ঋষি ইয়াৰখাসকলক তেওঁলোকৰ অস্তিত্বৰ বিষয়ে সুধিছে

চেণ্ট অগাষ্টিনে (৩৫৪৪৩০) দ্য চিটি অৱ গডত "স্কিয়াপড"ৰ কথা উল্লেখ কৰিছে আৰু এনে জীৱৰ অস্তিত্ব আছে নে নাই সেয়া অনিশ্চিত বুলি উল্লেখ কৰিছে৷,  8.                ' 

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:কিংবদন্তিমূলক জীৱ
1.25"পদ্মপুৰাণৰ" এটা পৃষ্ঠা (সংস্কৃত আৰু দেৱনাগৰী)
মনকৰ মনসা বিষয়ক পাঁচালী সাহিত্যৰ পৰম্পৰা নিৰ্মাতা খৃষ্টাব্দ দ্বাদশ-ত্ৰয়োদশ শতিকাত মনকৰৰ বিকাশ হৈছিল বুলি কোৱা হয় যদিও ই সম্পূৰ্ণ ৰূপে বিশ্বাস যোগ্য নহয় তেওঁ ৰজা জল্পেশ্বৰৰ ৰাজত্ব কালৰ লোক তেওঁৰ মাকৰ নাম আছিল কালিন্দ্ৰী তেওঁৰ দেউতাকৰ নাম জনা নাযায় ককাকৰ নাম আছিল কামাখ্যা বন্দো ঢেকেৰিয়া মনকৰ এজন ওজা বা গীতাল আছিল

সাহিত্য আৰু ৰচনা
মনকৰ এগৰাকী কবি আছিল তেওঁ ৰজা বিশ্বসিংহৰ দিনৰ কবি৷
মনকৰে ৰচনা কৰা পুথিখন হ'ল পদ্মপুৰাণ বা 'মনসাপুৰাণ' বা 'মনসাকাব্য' বা 'মনকৰী'৷ সম্পূৰ্ণ পুৰাণ খন বিভিন্ন সময়ত বিভিন্ন কবিৰ দ্বাৰা ৰচিত হৈছিল অৱশ্যে তেওঁ তেওঁৰ দ্বাৰা ৰচিত মনসা কথা বৃত্তক 'পদুমাইৰ গীত', 'পাঞ্চালী' বা 'শ্ৰাবনেৰ গীত' বুলিহে নামাকৰণ কৰিছে:

 মনকৰে ৰচিলেক পদুমাইৰ গীত৷
 মনকৰে ৰচিলেক বিহাৰ পাঞ্চালি৷
 মনকৰে ৰচিলেক শ্ৰাৱনেৰ গীত৷

বৰ্তমানলৈকে মনসা কাব্য সম্পূৰ্ণৰূপে ছপা হৈ ওলোৱা নাই৷ সত্যেন্দ্ৰনাথ শৰ্মা আৰু বিৰিঞ্চি কুমাৰ বৰুৱাৰ সম্পাদনাত ১৯৫১ চনত প্ৰথম এটা খণ্ড ছপা হৈ ওলাইছে৷ কামাখ্যাধাম আৰু বামুন্দি শুৱালকুছিৰ কেইবাটাও পৰিয়ালত এই পুথিখনৰ হাতেলিখা প্ৰতিলিপি সংৰক্ষিত অৱস্থাত আছে মনকৰ, দুৰ্গাবৰ কায়স্থ, সুকবি নাৰায়ণদেৱ আদি পাঁচালী কবি সকলে তেওঁলোকৰ ৰচনাত কৰা উল্লেখৰ পৰা অনুমান কৰা হয় যে এই পাঁচালী সংগীত পৰম্পৰাই খ্ৰীঃ ১৫শ ১৬শ শতিকাত লিখাত ৰূপ লাভ কৰে

পদ্মপুৰাণৰ বিষয় বস্তু
সত্যেন্দ্ৰনাথ শৰ্মা আৰু বিৰিঞ্চি কুমাৰ বৰুৱাৰ সম্পাদনাত প্ৰকাশ হৈ ওলোৱা পদ্মপুৰাণ কাব্য গ্ৰন্থ খনত মুঠ তিনিটা খণ্ড আছে:
 সৃষ্টি খণ্ড
 হৰ-পাৰ্বতীৰ বিবাহ খণ্ড আৰু
 পদ্মাৰ জন্ম খণ্ড

প্ৰথম খণ্ডত ১৩টা, দ্বিতীয় খণ্ডত ৪৮টা আৰু তৃতীয় খণ্ডত ১৫টা গীত পোৱা যায় প্ৰথমৰ সৃষ্টি খণ্ডটোত বিভিন্ন দেৱ-দেৱী জন্মৰ সৈতে মনসা পূজাৰ লগত জড়িত বিভিন্ন অনুষংগৰ জাগৰণ, সৃষ্টি পাতন, অনাদি ব্ৰহ্মৰ দ্বাৰা ব্ৰহ্মা বিষ্ণু আৰু শংকৰৰ পৰীক্ষা আৰু মহাদেৱৰ গৰ্ভত অনাদি ব্ৰহ্মৰ স্থিতি, পদ্মাৰ পূজাৰ সময় আৰু প্ৰয়োজনীয় সামগ্ৰীৰ আভাস, হেমন্ত ঋষিৰ তপস্যা আৰু দুৰ্গাৰ উৎপত্তি, দুৰ্গাৰ জন্ম বৃত্তান্ত, পদ্মাৰ জন্ম কথা আৰু স্বৰ্গৰ পৰা মৰ্ত্যলৈ অৱতৰণৰ কথা বৰ্ণনা কৰা আছে৷ আকৌ দ্বিতীয় খণ্ড শিৱ-পাৰ্বতীৰ বিবাহ খণ্ডটিও দেৱ-দেৱী তথা কমতা ৰজাৰ বন্দনাৰে আৰম্ভ কৰি দুৰ্গাক লাভ কৰিবলৈ শিৱই কৰা বিভিন্ন যত্ন, ফুলনি নিৰ্মাণ, ফুলনিত শিৱ দুৰ্গাৰ মিলন, শিৱৰ বিবাহ যাত্ৰা আৰু শিৱ-পাৰ্বতীৰ বিবাহৰ প্ৰস্তুতি তথা ব্ৰহ্মাৰ দ্বাৰা হোম-যজ্ঞৰ সম্পাদনেৰে শেষ হৈছে৷ তৃতীয় খণ্ডটিত পুষ্প-বনলৈ শিৱৰ যাত্ৰা তাতে হংস-হংসীৰ কাম-ক্ৰীড়া দেখি শিৱৰ বীৰ্যস্খলন, সেই বীৰ্য সৰোবৰৰ পদুমৰ পাতত পৰাত পদুমৰ নলাৰে পাতালত প্ৰৱেশ আৰু বীৰ্যৰ পৰা পদ্মাৰ জন্ম, পদ্মাক দেখি শিৱৰ কাম-মোহ প্ৰাপ্তি আৰু পিতা-পুত্ৰীৰ পৰিচয়, মক্ষিকা ৰূপ ধাৰণ কৰি শিৱৰ কৰণ্ডিত পদ্মাৰ প্ৰৱেশ আৰু পিতৃগৃহলৈ যাত্ৰা, শিৱৰ দ্বাৰা ঘৰৰ চালত কৰণ্ডি স্থাপন৷ সন্দেহবশতঃ গংগা-দুৰ্গাৰ দ্বাৰা শিৱৰ কৰণ্ডি পৰীক্ষা কৰিবলৈ অনুমতি বিচাৰ বৰ্ণনাতেই ছপা পুথিখন সামৰণি পৰে আৰু এনেকৈয়ে কাহিনীৰ বৰ্ণনা অসম্পূৰ্ণ হৈ ৰয় মনকৰৰ এই পুথিখনত চান্দো সদাগৰ আৰু বেউলা লখিন্দৰ সম্পৰ্কীয় কাহিনীটোৰ বৰ্ণনা নাই৷ অৱশ্যে কবিয়ে যে এইখিনি বৰ্ণনা কৰিবলৈ মন কৰিছিল তাৰ চমু আভাস ছপা পুথিখনত আছে

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
মনছুৰেহ বেহকিছ () এজন ইৰাণী মানৱ অধিকাৰ কৰ্মী ১৯৮৮ চনত ইৰাণৰ ৰাজনৈতিক বন্দীসকলক ফাঁচী দিয়াৰ সময়ত তেওঁৰ পৰিয়ালৰ ছয়জন সদস্যক হেৰুৱাইছিল. বেহকিছ ইৰাণত ৰাজনৈতিক উদ্দেশ্যপ্ৰণোদিত হত্যা, আটক আৰু বলপূৰ্বকভাৱে নিৰুদ্দেশ কৰাৰ বাবে সজাগতা সৃষ্টি কৰা দুটা গোট মাদাৰছ এণ্ড ফেমিলিজ অৱ খাভাৰান আৰু মাদাৰছ অৱ লালেহ পাৰ্কৰ সক্ৰিয় সদস্য ২০১৮ চনৰ ফেব্ৰুৱাৰী মাহত বেহকিছক "ৰাষ্ট্ৰৰ বিৰুদ্ধে অপপ্ৰচাৰ" আৰু "দেশৰ বিৰুদ্ধে গোপন বুজাবুজি"ৰ অপৰাধত চাৰে সাত বছৰৰ কাৰাদণ্ড বিহা হৈছিল ২০১১ চনৰ পৰা পূৰ্বৰ চাৰে চাৰি বছৰৰ কাৰাদণ্ডৰ সৈতে এইবোৰ সংযোজন কৰা হৈছিল "ৰাষ্ট্ৰীয় নিৰাপত্তাৰ ক্ষতি কৰাৰ উদ্দেশ্যেৰে একত্ৰিত আৰু ষড়যন্ত্ৰ কৰা" আৰু "ব্যৱস্থাৰ বিৰুদ্ধে অপপ্ৰচাৰ"ৰ অভিযোগ

 সামাজিক সক্ৰিয়তা 
বেহকিছ সামাজিক ন্যায় গোট মাদাৰছ অৱ খাৱাৰান আৰু মাদাৰছ অৱ লালেহ পাৰ্কৰ (মাউৰ্নিং মাদাৰ নামেৰেও জনাজাত) এগৰাকী সক্ৰিয় আৰু বিশিষ্ট সদস্য

২০১৩ চনত তেওঁ ফ্ৰণ্ট লাইন ডিফেণ্ডাৰছ এৱাৰ্ড ফৰ হিউমেন ৰাইটছ ডিফেণ্ডাৰছ এট ৰিস্কৰ চূড়ান্ত প্ৰতিযোগী আছিল.

 বিচাৰ 
২০১১ চনত বেহকিছক গ্ৰেপ্তাৰ কৰা হৈছিল ২০১১ চনৰ ২৫ ডিচেম্বৰত তেওঁ "ৰাষ্ট্ৰীয় নিৰাপত্তাৰ ক্ষতি কৰাৰ উদ্দেশ্যেৰে একত্ৰিত আৰু ষড়যন্ত্ৰ কৰা" আৰু "ব্যৱস্থাৰ বিৰুদ্ধে অপপ্ৰচাৰ"ৰ বাবে চাৰে চাৰি বছৰৰ কাৰাদণ্ড লাভ কৰে

২০১৩ চনৰ আগষ্ট মাহত তেওঁ ৰাষ্ট্ৰপতি হাছান ৰৌহানীলৈ এখন মুকলি পত্ৰ লিখিছিল, য'ত তেওঁ অনুভৱ কৰা নিৰ্যাতন আৰু আইনী বিচাৰৰ বিষয়ে বৰ্ণনা কৰিছিল

২০১৬ চনৰ ১৬ ছেপ্টেম্বৰত আয়াৰলেণ্ডত বাস কৰা কন্যাক লগ কৰিবলৈ বিমানত উঠি যোৱাৰ সময়ত তেহৰাণৰ ইমাম খোমেইনী আন্তঃৰাষ্ট্ৰীয় বিমানবন্দৰত তেওঁক ৰখাই দিয়া হয় এই কাণ্ডৰ সময়ত তেওঁৰ পাছপ'ৰ্ট জব্দ কৰা হয় আৰু তেওঁক তেহৰাণৰ ইভিন কাৰাগাৰত শ্বাহিদ মোগদ্দাছ আদালতৰ সন্মুখত হাজিৰ হ'বলৈ মাতি অনা হয় ২০১৬ চনৰ ২৯ অক্টোবৰত তেওঁক ৰাষ্ট্ৰীয় নিৰাপত্তাৰ বিৰুদ্ধে অপৰাধ সংঘটিত কৰিবলৈ গোট খোৱা আৰু গোপন বুজাবুজি কৰা আৰু ব্যৱস্থাৰ বিৰুদ্ধে অপপ্ৰচাৰ প্ৰচাৰ কৰা অভিযোগ কৰা হৈছে আৰু প্ৰায় এবছৰৰ পিছত ২০১৮ চনৰ ফেব্ৰুৱাৰী মাহত তেওঁক ৭.৫ বছৰৰ কাৰাদণ্ড বিহা হয় 

 তথ্যসূত্ৰ 

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
মনজিত কুমাৰ শ্বাহ বা মনজিত কাশ্যপ (; জন্ম১৩ জুন, ১৯৮৯) ক্ষুদ্ৰচিত্ৰ অংকনেৰে ২০ টাকৈ ৰাষ্ট্ৰীয় আৰু আন্তঃৰাষ্ট্ৰীয় বঁটা প্ৰাপক এজন ভাৰতৰ সমকালিন চিত্ৰশিল্পী৷  চাউলৰ দানা বা সৰিয়হৰ গুটিত ক্ষুদ্ৰচিত্ৰ আঁকি ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত স্বীকৃতি পোৱা তেওঁ প্ৰথম অসমীয়া চিত্ৰশিল্পী
 জন্ম আৰু শিক্ষা 
তিনিচুকীয়া জিলাৰ মাকুমত ১৩ জুন, ১৯৮৯ত তেওঁৰ জন্ম হয় ৷ পিতৃৰ নাম মনোজ কুমাৰ শ্বাহ মাতৃৰ নাম গায়ত্ৰী দেৱী৷ তেওঁ বৰ্তমান অসমৰ মুখাশিল্পৰ ওপৰত পি এইচ ডি গৱেষণাত কৰ্মৰত৷
 ব্যতিক্ৰমী প্ৰতিভা আৰু স্বীকৃতি 
একে সময়তে দুয়োখন হাত আৰু ভৰি একেলগে ব্যৱহাৰ কৰি অতি অলৌকিকভাৱে শ্বাহে ছবি আঁকিব পাৰে৷ তেওঁ এজন দ্ৰুততম চিত্ৰশিল্পী হিচাপে জনাজাত৷ তেওঁ এজন  চেণ্ড আৰ্টিষ্টো৷ ইণ্ডিয়া প্ৰাউড এৱাৰ্ড, ইণ্ডিয়া আইকন এৱাৰ্ড, ইণ্ডিয়া শিক্ষা এৱাৰ্ড, প্ৰাগ নিউজ পৰিচয় চিজনৰ দ্বিতীয় বিজয়ীৰ খিতাপ এইদৰে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত তেওঁ বিভিন্ন বঁটাৰে সন্মানিত হৈছে৷
 অভিলেখ সমূহ 
 এটা জেল পেনেৰে এটা হাঁহৰ কণীৰ ওপৰত ৪৪৩জন বিশ্ববিখ্যাত মনিষীৰ পৰ্ট্ৰেইট ৫ ঘন্টাত আঁকি ২০১২  চনত বিশ্ব ৰেকৰ্ড স্থাপন কৰে৷ 
 ৫ ঘন্টা ৪৫ মিনিটত এটা হাঁহৰ কণীৰ খোলাত মহাত্মা গান্ধীৰ ১৬১৫ টা প্ৰতিকৃতি আৰু এটা কুকুৰাৰ কণীৰ খোলাত ১৩৯০জন প্ৰসিদ্ধ ব্যক্তিৰ প্ৰতিকৃতি অংকন কৰি ২০১২ চনৰ নৱেম্বৰ মাহৰ ১০-১১ তাৰিখে ইণ্ডিয়া বুক অব ৰেকৰ্ডছত অভিলেখ গঢ়ে আৰু মিৰাকল ৱৰ্ল্ড ৰেকৰ্ডত বিশ্ব অভিলেখ গঢ়ে৷ লগতে ইণ্ডিয়া বুক অফ ৰেকৰ্ডচ, ইউনিক ৱৰ্ল্ড ৰেকৰ্ড,  এচিষ্ট ৱৰ্ল্ড ৰেকৰ্ড, ৰেকৰ্ড হল্ডাৰ ৰিপাব্লিক (ইউ এচ এ) ত অভিলেখ স্থাপন কৰে আৰু পূৰ্বৰ নিজৰে অভিলেখ ভংগ কৰে৷ :.135
 ৭ মি:মি দৈঘ্যৰ এটা চাউলৰ দানাৰ ওপৰত মহাত্মা গান্ধীৰ ২৬ টা প্ৰতিকৃতি ৩ মিনিট ৩৩ চেকেণ্ডত আঁকি ২০১৬ চনত ইণ্ডিয়া বুক অফ ৰেকৰ্ডছ আৰু ইউনিক ৱৰ্ল্ড ৰেকৰ্ড স্থাপন কৰে৷ :.------
 ২০১৭ চনৰ ২ জুনত ডেৰ চেণ্টিমিটাৰ জোখৰ চাউলৰ দানা এটাত ৰবীন্দ্ৰনাথৰ প্ৰতিকৃতিৰ সৈতে ৰাষ্ট্ৰীয় সংগীত ৪ মিনিট ১০ ছেকেণ্ডত খোদিত কৰি ইণ্ডিয়া বুক অফ ৱৰ্ল্ড ৰেকৰ্ড কৰে৷:.-------- (৫) ২০১৮ চনৰ ২৩ ছেপ্টেম্বৰত প্ৰায় ১৪ মিনিটত ১৪টা সৰিয়হৰ বীজত স্বাধীন ভাৰতৰ ১৪ জন ৰাষ্ট্ৰপতিৰ ১৪খন প্ৰতিকৃতি অংকন কৰি অসম বুক অৱ ৰেকৰ্ডছ (এ বি আৰ)ত ৰাষ্ট্ৰীয় অভিলেখ গঢ়ে৷:...

 উল্লেখনীয় কৰ্মৰাজি 
তেওঁ মাকুমৰ যশোদা দেৱী মেমৰিয়েল আৰ্ট আৰু যোগ স্কুলৰ প্ৰতিষ্ঠাপক অধ্যক্ষ৷ দৰিদ্ৰ সীমাৰেখাৰ তলৰ লৰা-ছোৱালীক বিনামূলীয়াকৈ ইয়াত ছবি অংকন কৰিবলৈ শিকোৱা হয়৷
তথ্যসূত্ৰ

শ্ৰেণী:অসমৰ চিত্ৰশিল্পী
শ্ৰেণী:ভাৰতীয় চিত্ৰশিল্পী
শ্ৰেণী:অসমৰ ব্যক্তি
মনজ্যোৎস্না মহন্ত গোস্বামী অসমৰ এগৰাকী কণ্ঠশিল্পী, সংগীত পৰিচালক, অধ্যাপক তেখেত কেশৱ মহন্ত আৰু নিকুঞ্জলতা মহন্তৰ জীয়ৰী তেখেতে কণ্ঠ দিয়া অসমীয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি একক কণ্ঠৰ গীতৰ এলবামসমূহ হল- লহৰ, মনজৰী, আৱেগেৰে, ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী, চেনেহজৰী (ৰুদ্ৰ বৰুৱাৰ গীতৰ এলবাম) আদি মহন্ত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক উল্লিখিত চলচ্চিত্ৰ আৰু এলবামসমূহৰ উপৰিও অসমৰ বহুতো জনপ্ৰীয় গীতত তেওঁ কণ্ঠ নিগৰাইছে মহন্তই বৰ্তমানলৈকে দুখনকৈ গ্ৰন্থ সম্পাদনা কৰিছে

প্ৰাৰম্ভিক জীৱন আৰু শিক্ষা
মনজ্যোৎস্না মহন্তৰ জন্ম হৈছিল গুৱাহাটীৰ শান্তিপুৰত ১৯৬৭ চনৰ ১৪ ফেব্ৰুৱাৰীত পিতৃৰ নাম কেশৱ মহন্ত আৰু মাতৃৰ নাম নিকুঞ্জলতা মহন্ত তেখেতৰ পিতৃ অসমৰ এগৰাকী কবি-সাহিত্যিক, গীতিকাৰ আছিল৷ আনহাতে মাতৃ আছিল বৰগীতৰ গায়িকা৷ আনহাতে তেখেতৰ মোমায়েক আছিল অসমৰ এগৰাকী গীতিকাৰ, সুৰকাৰ, বিহুসম্ৰাট হিচাপে খ্যাত সংগীতশিল্পী খগেন মহন্ত৷ প্ৰাৰম্ভিক সময়ছোৱাত মনজ্যোৎস্না মহন্তৰ খেলা-ধূলাত ৰাপ আছিল৷ খেলুৱৈ হ'ব বুলিয়েই তেওঁ আশা কৰিছিল৷ কিন্তু ঘৰখনৰ সাংগীতিক পৰিৱেশে তেওঁক ক্ৰমাৎ সংগীতৰ দিশে আকৰ্ষিত কৰিলে৷ 

তেখেতৰ শাস্ত্ৰীয় সংগীতৰ গুৰু আছিল গুণদা দাস কোঁৱৰ৷ শৈশৱৰ সংগীত শিক্ষাৰ কথা সুঁৱৰি তেখেতে এটা সাক্ষাৎকাৰত কৈছে-মোৰ জন্ম গুৱাহাটীৰ শান্তিপুৰত হৈছিল৷ পাছলৈ যি মোৰ শাস্ত্ৰীয় সংগীতৰ গুৰু হৈছিল গুণদা দাস কোঁৱৰ বাইদেউ৷ তেওঁৰ হাততে মোৰ জন্ম হৈছিল৷

মনজ্যোৎস্না মহন্তই তাৰিণী চৌধুৰী চৰকাৰী উচ্চতৰ মাধ্যমিক বহুমুখী বালিকা বিদ্যালয়ৰপৰা তেখেতে হাইস্কুলীয়া শিক্ষা সমাপ্ত কৰে অষ্টম শ্ৰেণীত তেখেতে সংগীতক ঐচ্ছিক বিষয় হিচাপে গ্ৰহণ কৰিছিল৷ সংগীতত তেখেতে লেটাৰ লাভ কৰিছিল৷ পৰৱৰ্তী সময়ত সন্দিকৈ ছোৱালী মহাবিদ্যালয়ৰপৰা ১৯৮৭ চনত অসমীয়া বিষয়ত স্নাতক আৰু গুৱাহাটী বিশ্ববিদ্যালয়ৰপৰা একেটা বিষয়তে ১৯৯০ চনত স্নাতকোত্তৰ ডিগ্ৰী লাভ কৰে গুৱাহাটী বিশ্ববিদ্যালয়ত তেখেতে "শ্ৰেষ্ঠ গায়িকা"ৰ সন্মান লাভ কৰিছিল৷ 

চাকৰি জীৱন
তেখেত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক 

বঁটা
ৰাজ্যিক চলচ্চিত্ৰ বঁটা, ১৯৯৬-১৯৯৮
সপোন চলচ্চিত্ৰৰ এনেকৈয়ে ভাগেনে সপোন শীৰ্ষক গীতটোৰ বাবে শ্ৰেষ্ঠ কণ্ঠশিল্পী বঁটা 
শ্ৰেষ্ঠ জনপ্ৰিয় গীত শিতানত গপ-চপ মিউজিক এৱাৰ্ড ২০১৪
সন্দিকৈ ছোৱালী মহাবিদ্যালয়ৰ একেৰাহে তিনি বছৰৰ শ্ৰেষ্ঠ সংগীত শিল্পী, ১৯৮৫,১৯৮৬,১৯৮৭
গুৱাহাটী বিশ্ববিদ্যালয়ৰ শ্ৰেষ্ঠ সংগীত শিল্পী, ১৯৮৯-১৯৯০

সন্মান
তেখেত অল ইণ্ডিয়া ৰেডিঅৰ বি গ্ৰেড শিল্পী হিচাপে স্বীকৃত 
গপ-চপ মিউজিক এৱাৰ্ডৰ জুৰী মেম্বাৰ (২০১৪ চনৰপৰা ২০১৭)
ৰামধেনু টেলিভিশ্যন চেনেলৰ ঝংকাৰ-লিটল চেম্পচ্ৰ জুৰী মেম্বাৰ (২০১৪ৰপৰা ২০১৬) 
ৰেঙণি টেলিভিশ্যন চেনেলৰ যুগলবন্দী অনুষ্ঠানৰ জুৰী মেম্বাৰ 

সাংস্কৃতিক জীৱন
তেখেতে কণ্ঠ দিয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি
তেখেতৰ একক কণ্ঠৰ গীতৰ এলবাম- লহৰ, মনজৰী, আৱেগেৰে,ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী. চেনেহজৰী (ৰুদ্ৰ বৰুৱাৰ গীতৰ এলবাম) ৷

 প্ৰকাশিত গ্ৰন্থ
কেশৱ মহন্তৰ গীত সমগ্ৰ (সম্পাদনা), ২০১৭
প্ৰেম অমৃতৰ নদী, ২০১৬

 তথ্যসূত্ৰ 

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া শিক্ষাবিদ
মনপ্ৰীত আখতাৰ (১৯৬৫  ১৮ জানুৱাৰী ২০১৬) আছিল পঞ্জাবী লোকসংগীতৰ এগৰাকী ভাৰতীয় গায়িকা, যিয়ে বলীউড ছবিত প্লেবেক ছিংগাৰ হিচাপেও কাম কৰিছিল তেওঁ কণ্ঠশিল্পী দিলশাদ আখতাৰৰ ভগ্নী৷ কুছ কুছ হোতা হ্যায় (১৯৯৮) ছবিৰ "তুঝে য়াদ না মেৰী আয়ী" গীতটোৰ বাবে তেওঁক বেছিকৈ স্মৰণ কৰা হয়

জীৱন
১৯৬৩ বা ১৯৬৪ চনত ভাৰতৰ ফৰিদকোট জিলাৰ কোটকাপুৰাত জন্মগ্ৰহণ কৰিছিল মনপ্ৰীতে৷ জন্ম বছৰটো অনিশ্চিত মনপ্ৰীতৰ পৰিয়ালক পাঞ্জাবী গায়কৰ পৰিয়াল বুলি গণ্য কৰা হয়, এই পৰিয়ালত তেওঁৰ পিতৃ কেৰে খান শোকীন আৰু ককাক ছাবেৰ হুছেইন ছাবেৰক পাঞ্জাবী গায়কৰ আদি স্তম্ভ বুলি গণ্য কৰা হয় মনপ্ৰীতৰ ভাতৃ দিলছাদ আখতাৰো আছিল পাঞ্জাবী গায়ক ২০১৬ চনৰ ১৭ জানুৱাৰীৰ পুৱা হাৰ্ট এটেকত আক্ৰান্ত হৈ মনপ্ৰীত আখতাৰৰ মৃত্যু হয়

জনপ্ৰিয় গীত
নিকড়ী সূঈ (লোকগীত)
বেৰীএ নীঁ তৈনূঁ বেৰ লগ্গণগে
বস ইক্ক গেড়া গিদ্ধে ৱিচ
তৈনূঁ সুত্তিআ খ়বৰ না কাঈ
আখে লগ্গ জা মন্ন লৈ মিত্তৰাং দে কহিণে

চলচ্চিত্ৰৰ গীত
মেয় ৱাৰী মেয় ৱাৰী মেৰী সম্মীএ (চলচ্চিত্ৰ- জী আইয়াঁ নূঁ)
তুম গএ গম নহীঁ (চলচ্চিত্ৰ- জ়িন্দগী খূবসূৰত হ্যায়),
তেৰী মেৰী জোড়ী (পঞ্জাব বোলদা)
জাগো (চলচ্চিত্ৰ- হাণী)
তুঝে য়াদ না মেৰী আয়ী (চলচ্চিত্ৰ- কুছ কুছ হোতা হ্যায়)

তথ্যসূত্ৰ
শ্ৰেণী:কণ্ঠশিল্পী শ্ৰেণী:ব্যক্তি শ্ৰেণী:গায়িকা
মনপ্ৰীত কৌৰ (জন্ম ৫ ৰ্মাচ,১৯৯০) ভাৰতৰ আম্বালাৰ এগৰাকী অলিম্পিক শ্বট-পুটাৰ ২০১৭ চনত চীন দেশৰ জিনহোৱাত অনুষ্ঠিত হোৱা এছিয়ান গ্ৰেণ্ড প্ৰিস্কত ১৮.৮৬ মিটাৰৰ সোণৰ পদক বিজয়ী প্ৰৰ্দশনেৰে তেওঁ নিজকে বিশ্ব তালিকাৰ শীৰ্ষস্থানত লৈ যাবলৈ সক্ষম হৈছিল তেওঁ মহিলাৰ শ্বট পুটৰ ১৭.৯৬ মিটাৰৰ ভাৰতীয় ৰেৰ্কডৰো অধিকাৰী ২০১৬ চনত ৰিঅ'ত অনুষ্ঠিত হোৱা গ্ৰীষ্মকালীন অলিম্পিকত তেওঁ ভাৰতক শ্বটপুটত প্ৰতিনিধিত্ব কৰাৰ বাবে নিৰ্বাচিত হৈছিল

 প্ৰাৰম্ভিক জীৱন 
কৌৰ তেওঁৰ পিতৃ-মাতৃৰ তিনি সন্তানৰ ভিতৰত সকলোতকৈ ডাঙৰ আছিল, তেওঁৰ পিতৃ এজন কৃষক আছিল আৰু কৌৰৰ ১৩ বছৰ বয়সতে পিতৃৰ মৃত্যু হৈছিল আৰু ২০০৬ চনত তেওঁৰ মাতৃ স্নায়ুজনিত ৰোগত আক্ৰান্ত হৈছিল তেওঁ তেওঁৰ ভাতৃসকলৰ সৈতে খেলা ধূলাত অংশগ্ৰহণ কৰিছিল আৰু ইয়াৰ জৰিয়তেই ক্ৰীড়াৰ ক্ষেত্ৰখনৰ প্ৰতি তেওঁ আগ্ৰহী হৈ পৰিছিল তেওঁক আৰম্ভণিতে ১০০ মিটাৰ দৌৰৰ বাবে এবছৰ প্ৰশিক্ষণ দিয়া হৈছিল যদিও তেওঁৰ ভাতৃয়ে মত দিছিল যে তেওঁৰ শ্বট-পুটতহে বেছি সম্ভাৱনা আছে ভাতৃৰ মত সৰোগত কৰি তেওঁ শ্বটপুটৰ অভ্যাস আৰম্ভ কৰিছিল তেওঁৰ বাসস্থান পাটিয়ালাৰ সাহাউলি গাঁওত আৰু ভাৰতীয় ৰেলৰ এগৰাকী কৰ্মচাৰী

 কেৰিয়াৰ 
কৌৰ ২০০৭ ত  ত অনুষ্ঠিত হোৱা ৫ম ত ৫ম বিশ্ব যুৱ প্ৰতিযোগিতাত নৱম স্থান পাবলৈ সক্ষম হৈছিল২০১০ চনত তেওঁ ৩ বছৰৰ বাবে অৱসৰ গ্ৰহণ কৰিছিল আৰু ২০১৫ চনত মহিলাৰ শ্বটপুটৰ ১৮ বছৰীয়া এক ৰেৰ্কড ভংগ কৰি প্ৰত্যাবৰ্তন কৰিছিল তেওঁ কলকাতাত অনুষ্ঠিত হোৱা নেচনেল অপেন এথলেটিকছ চেম্পিয়নশ্বিপত সোণৰ পদক লাভ কৰিছিল

 ২০১৬ গ্ৰীষ্মকালীন অলিম্পিক 
২০১৬ চনত ৰিঅ' অলিম্পিকত মহিলাৰ শ্বটপুটৰ বাবে ভাৰতৰ হৈ নিৰ্বাচিত হোৱা একমাত্ৰ মহিলাগৰাকী আছিল মনপ্ৰীত কৌৰ তেওঁ কলকাতাত অনুষ্ঠিত হোৱা নেচনেল অপেন এথলেটিকছ চেম্পিয়নশ্বিপত  ১৭.৯৬ মিটাৰ প্ৰৰ্দশন কৰিবলৈ সক্ষম হৈছিল

 এছিয়ান গ্ৰেণ্ড-প্ৰি 
এছিয়ান গ্ৰেণ্ড-প্ৰিৰ প্ৰথম পৰ্যায়ত কৌৰে ভাৰতৰ জাতীয় ৰেৰ্কড ভংগ কৰি সোণৰ পদক লাভ কৰিছিল তেওঁ তেওঁৰ জীৱনৰ ১৮.৮৬ মিটাৰৰ সৰ্বশ্ৰেষ্ঠ প্ৰৰ্দশন কৰিছিল, যাৰ দ্বাৰা তেওঁ লণ্ডনত অনুষ্ঠিত হবলগীয়া  বিশ্ব চেম্পিয়নশ্বিপৰ বাবে যোগ্যতা অৰ্জন কৰিছিল এই বিশ্ব প্ৰতিযোগিতাখনত মহিলাৰ বাবে ১৭.৭৫ মিটাৰৰ পৰা যোগ্যতা অৰ্জন হয়  কৌৰ ২০১৭ চনত ওড়িশাত অনুষ্ঠিত হোৱা এছিয়ান এথলেটিকছ চেম্পিয়নশ্বিপত সোণৰ পদক লাভ কৰে কৌৰ ২০১৭ চনত  পৰীক্ষণত বহুবাৰ পজিটিভৰূপে চিনাক্ত হৈছিল:..---------2457397

 ব্যক্তিগত জীৱন 
বিশ্ববিদ্যালয় পৰ্যায়ৰ এগৰাকী শ্বটপুটাৰ আৰু কৌৰৰ প্ৰশিক্ষক কৰমজীত সিংহৰ সৈতে তেওঁৰ বিবাহ হয় দম্পতীহালৰ এজনী কন্যা সন্তান আছে

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী
মনবৰ নাথ() ভাৰতৰ স্বাধীনতা আন্দোলনৰ এগৰাকী সংগ্ৰামী বীৰ৷ তেওঁ অসমৰ ঢেকিয়াজুলি থানাত ত্ৰিৰংগা পতাকা উত্তোলন কৰিবলৈ গৈ পুলিচৰ গুলীত শ্বহীদ হয়৷ তেওঁৰ জন্ম নগাঁও জিলাৰ হাতীচোং মৌজাৰ জামুগুৰিত৷ তেওঁৰ জন্ম হৈছিল ১৯২৪ চনত আৰু মৃত্যূ হৈছিল ১৯৪২ চনৰ ২০ ছেপ্তেম্বৰত৷
১৯৪২ চনৰ ২০ ছেপ্তেম্বৰৰ দিনা অসমৰ গহপুৰ ঢেকিয়াজুলি আদি থানাত সংগ্ৰামী জনতাই ত্ৰিৰংগা পতাকা উত্তোলন কৰাৰ সংকল্প লৈছিল৷ সেই উদ্দেশ্যে ঢেকিয়াজুলিত বৰগাঁও, মিছামাৰী, নাহৰবাৰী, ঢেকিয়াজুলি আৰু বৰছলা, এই ঠাইসমূহৰ পৰা হাজাৰ হাজাৰ জনতা সমদল কৰি থানা অভিমুখে আগবাঢ়িছিল৷ সমদলক প্ৰতিহত কৰিবলৈ পুলিচে লাঠিচালনা আৰু গুলীচালনা কৰিছিল৷ সেইদিনা ঘটনাস্থলীত মুঠ এঘাৰজন মানুহ শ্বহীদ হৈছিল৷ তাৰ ভিতৰত মনবৰ নাথো আছিল৷ মৃত্যু পূৰ্বে পুলিচৰ গুলীকো কেৰেপ নকৰি আন এজন সতীৰ্থ গোলোক নেওগৰ লগত আগবঢ়ি গৈ দুয়ো দুখন পতাকা থানাৰ মূধচত উত্তোলন কৰাৰ পিছত গুলীৰ আঘাতত মনবৰ নাথৰ মৃত্যু হয়৷ তেওঁ কংগ্ৰেছৰ মৃত্যু বাহিনীৰ সদস্য আছিল৷

তথ্য সংগ্ৰহ

শ্ৰেণী: অসমৰ স্বাধীনতা সংগ্ৰামী
শ্ৰেণী:মৃত ব্যক্তি
মনমীত কৌৰ () এগৰাকী পাকিস্তানী সাংবাদিক আৰু সমাজকৰ্মীতেওঁ পাকিস্তানৰ প্ৰথমগৰাকী শিখ সাংবাদিকআৰু ৩০ বছৰৰ অনুৰ্ধ ১০০গৰাকী প্ৰভাৱশালী শিখ ব্যক্তিত্বৰ বাবে মনোনীত হোৱা প্ৰথমগৰাকী

 ব্যক্তিগত জীৱন 

কৌৰ পাকিস্তানৰ কেপিকে প্ৰদেশৰ পেছাৱাৰৰ অন্তৰ্গত মনমীতৰ চাৰিগৰাকী ভাই-ভনী আছে তেওঁৰ দেউতাক আছিল এজন অৱসৰপ্ৰাপ্ত ব্যৱসায়ী তেওঁ পেছাৱৰৰ জিন্না কলেজ ফৰ ৱমেনৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰিছে মনমীত বিবাহিত আৰু তেওঁৰ এটা সন্তান আছে

 কৰ্মজীৱন 
প্ৰথম অৱস্থাত মনমীতে মডেল হব বিচাৰিছিল আৰু পাকিস্তানৰ প্ৰথম শিখ মডেল হোৱাৰ আকাংক্ষা কৰিছিল অৱশ্যে মনমীতে কয় যে তেওঁ পাকিস্তানৰ শিখ সম্প্ৰদায়ৰ বাবে বহু সামাজিক আৰু সাংস্কৃতিক বিষয় সামৰি লব বিচাৰিছিল আৰু তেওঁ সাংবাদিকতাক কেৰিয়াৰ হিচাপে বাছি লৈছিল খুৰাক ৰাজেশ টনি সিঙৰ পৰা তেওঁ সাংবাদিকতাত কাম কৰিবলৈ অনুপ্ৰাণিত হৈছিল মনমীতে যেতিয়া সাংবাদিকতাৰ কেৰিয়াৰ আৰম্ভ কৰিছিল, তেতিয়া তেওঁৰ পৰিয়ালে তেওঁক সমৰ্থন কৰা নাছিল তেওঁলোকে কয় যে মহিলাসকলে ঘৰৰ বাহিৰত কাম কৰাটো উপযুক্ত নহয় কিন্তু শিখ সম্প্ৰদায়ৰ কাহিনী সম্প্ৰচাৰ কৰাত মনমীতৰ মনোনিৱেশে অৱশেষত নিজৰ পৰিয়ালৰ মানুহক সুখী কৰি তুলিছিল আৰু অতি সোনকালেই তেওঁৰ সম্প্ৰদায়ৰ সমৰ্থন লাভ কৰিছিল
তথ্যসূত্ৰ
শ্ৰেণী:পাকিস্তানৰ ব্যক্তি
শ্ৰেণী:সাংবাদিক
শ্ৰেণী:সমাজকৰ্মী
শ্ৰেণী:পাকিস্তানৰ মহিলা অধিকাৰ কৰ্মী
মনসা চালি  বা মনসা বাৰী  () দেৱী মনসাৰ এক অনন্য মাটিৰ প্ৰতিমা, যি ভাৰতৰ পশ্চিম বংগৰ পাঁচমুৰাৰ পোৰামাটিৰ শিল্পকলাৰ তথা পশ্চিম বংগৰ শিল্পকলাৰ উত্তম নিদৰ্শন দেৱী প্ৰতিমাৰ চালচিত্ৰৰ দৰে ইয়াৰ মনসাৰ চালিত দেৱী মনসাৰ প্ৰতীকিস্বৰূপ অৰ্ধচন্দ্ৰাকৃতিৰ ৰূপত ফণা মেলি থকা সৰ্পৰ শাৰী থাকে মনসা চালি সাধাৰণতে কলা অথবা ৰঙা ৰঙৰ হয়

সৰ্পদেৱী মনসাক মূলতঃ সৰ্প দংশনৰ পৰা ৰক্ষা পাবলৈ পূজা কৰা হয় শিৱ ভক্ত চান্দ সদাগৰৰ আখ্যান সমগ্ৰ বাঁকুৰা জিলাতে সুপৰিচিত পাঁচমুৰাত মনসা চালি আৰু মনসা ঘট পূজা কৰা হয়

মনসা চালিয়ে বাঁকুৰা পাঁচমূৰা টেৰাকোটা ক্ৰাফ্ট নামেৰে ২০১৮ চনৰ ২৮ মাৰ্চত ভৌগোলিক সূচক () টেগ লাভ কৰে 

তথ্যসূত্ৰ 

শ্ৰেণী:পশ্চিম বংগৰ সংস্কৃতি
শ্ৰেণী:পশ্চিম বংগৰ ভৌগলিক সূচক 
শ্ৰেণী:ভাৰতৰ হস্তশিল্প
মনসা বাৰাণসী ( জন্ম ২১ মাৰ্চ ১৯৯৭) ; এগৰাকী ভাৰতীয় সৌন্দৰ্য্য প্ৰতিযোগিতাৰ খিতাপধাৰী, যিয়ে ফেমিনা মিছ ইণ্ডিয়া ২০২০ৰ মুকুট পিন্ধিছিল  পৰ্ট ৰিকোৰ ছান জুয়ানত অনুষ্ঠিত হোৱা মিছ ৱৰ্ল্ড ২০২১ত ভাৰতক প্ৰতিনিধিত্ব কৰি শীৰ্ষ ১৩ত স্থান লাভ কৰে

প্ৰাৰম্ভিক জীৱন আৰু শিক্ষা
মনসা বাৰাণসীৰ জন্ম হৈছিল হায়দৰাবাদত পিতৃ ৰবি শংকৰ আৰু মাতৃ শৈলাজৰ ঘৰত  পিতৃৰ কৰ্ম সূত্ৰে কম বয়সতে পিতৃৰ সৈতে মালয়েছিয়ালৈ গুচি যায় আৰু তাতেই গ্লবেল ইণ্ডিয়ান ইণ্টাৰনেশ্যনেল স্কুলত পঢ়ি  দশম শ্ৰেণী সম্পূৰ্ণ কৰে পিছলৈ তেওঁ ভাৰতলৈ উভতি আহে, আৰু ইণ্টাৰমিডিয়েট সম্পূৰ্ণ কৰি তাৰ পিছত হায়দৰাবাদৰ বাসৱী কলেজ অৱ ইঞ্জিনিয়াৰিংত কম্পিউটাৰ বিজ্ঞান অধ্যয়ন কৰে কম্পিউটাৰ বিজ্ঞানৰ ডিগ্ৰী লাভ কৰাৰ পিছত তেওঁ হায়দৰাবাদৰ ফেক্টছেটত বিত্তীয় তথ্য বিনিময় বিশ্লেষক হিচাপে কাম কৰিবলৈ আৰম্ভ কৰে কলেজৰ প্ৰথম বৰ্ষত তেওঁ মিছ ফ্ৰেছাৰৰ খিতাপ লাভ কৰে 

প্ৰদৰ্শন 
২০২১ চনৰ ১০ ফেব্ৰুৱাৰীত তেলেংগানা ৰাজ্যক প্ৰতিনিধিত্ব কৰি ২০২০ চনৰ ফেমিনা মিছ ইণ্ডিয়া ২০২০ৰ সন্মান লাভ কৰে মুম্বাইৰ হায়াট ৰিজেন্সিত বিদায়ী খিতাপধাৰী মিছ ৱৰ্ল্ড ২০১৯ৰ দ্বিতীয় ৰানাৰ্ছ আপ আৰু মিছ ৱৰ্ল্ড এছিয়া সুমন ৰাৱে ফেমিনা মিছ ইণ্ডিয়া ৱৰ্ল্ড ২০২০ হিচাপে মুকুট পিন্ধায় প্ৰতিযোগিতাখনৰ উপ-প্ৰতিযোগিতা অনুষ্ঠানৰ সময়ত তেওঁ মিছ ৰেম্পৱাক বঁটা লাভ কৰে  ২০২২ চনৰ ১৬ মাৰ্চত পৰ্ট ৰিকোৰ ছান জুয়ানৰ কোকাকোলা মিউজিক হলত মিছ ৱৰ্ল্ড ২০২১ত ভাৰতক প্ৰতিনিধিত্ব কৰিছিল

এডভোকেচি
মনসা বাৰাণসীয়ে এটা উদ্দেশ্যপ্ৰণোদিত প্ৰকল্পৰে নিজৰ সৌন্দৰ্য্যৰ বাবে ভাৰতত শিশু সুৰক্ষা আইন শক্তিশালী কৰাৰ পোষকতা কৰিছিল শিশুৰ যৌন নিৰ্যাতনৰ বিৰুদ্ধে সজাগতা অভিযান " "ৰ বিষয়েও তেওঁ বক্তব্য ৰাখে

চিনেমা পঞ্জী
বছৰৰ শিৰোনাম ভূমিকা টোকা
২০২৪ দেৱকী নন্দন বাসুদেৱ সত্য 

তথ্যসূত্ৰ
মনসা দেৱী হৈছে হিন্দু ধৰ্মৰ এগৰাকী দেৱী, তেওঁক সৰ্পৰ লগত জড়িত দেৱী হিচাপে  বিশ্বাস কৰা হয়মূলত বংগদেশ আৰু উত্তৰ ভাৰত আৰু উত্তৰ পূৰ্বাঞ্চলতো সৰ্পদোষ নিৱাৰণৰ বাবে তেওঁৰ পূজা কৰা হয় মনসা হৈছে সৰ্পৰাজ বাসুকীৰ ভগ্নী আৰু  জৰুৎকাৰু মুনিৰ পত্নী  সৰ্পবিষ নিৱাৰণ কৰাৰ বাবে তেওঁক বিষহৰি নামেৰেও জনা যায়
তেওঁক নিত্যা (চিৰন্তনী) আৰু পদ্মাবতী নামেৰেও জনা যায়

 তথ্যসূত্ৰ 

শ্ৰেণী:হিন্দু দেৱী
মনালিচা বৰুৱা মেহতা () হৈছে অসমৰ এগৰাকী টেবুল টেনিছ খেলুৱৈ ১৯৮৭ চনত এওঁ অৰ্জুন বঁটা লাভ কৰে অৰ্জুন বঁটাৰে সন্মানিত তেখেত হৈছে দ্বিতীয় অসমীয়া আৰু প্ৰথম অসমীয়া মহিলা  এওঁ পূৰ্বৰ নেচনেল টেবুল টেনিছৰ বিজয়ী কমলেশ মেহতা ৰ লগত বিবাহ পাশত আবদ্ধ হয়

তেখেতে ১২ বাৰ অসম ৰাজ্যিক চেম্পিয়ন খিতাপ দখল কৰিছিল মনালিছাই ১৯৮৬ চনৰ ছিউল এছিয়ান গেমছত ভাৰতক প্ৰতিনিধিত্ব কৰিছিল  ,   

তেখেতে গুৱাহাটীৰ ছেণ্ট মেৰীজ কনভেণ্ট স্কুল আৰু কটন কলেজৰ পৰা শিক্ষা গ্ৰহণ কৰিছিল বৰ্তমান তেওঁ মুম্বাই নিবাসী আৰু অইল ইণ্ডিয়াত কৰ্মৰত এগৰাকী বিষয়া 

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:অৰ্জুন বঁটা বিজয়ী
শ্ৰেণী:ভাৰতৰ টেবুল টেনিছ খেলুৱৈ
টিয়ামেৰেলা মনালিছা চাংকিজা () নগালেণ্ডৰ এগৰাকী সাংবাদিক আৰু কবি ১৯৯৯ চনৰ মে'ৰ পৰা ২০২৪ চনৰ ডিচেম্বৰ মাহলৈকে নাগালেণ্ডৰ দৈনিক কাকত নাগালেণ্ড পেজৰ মালিক আছিল 
চাংকিজা ভাৰতীয় ৰাষ্ট্ৰীয় পৰিকল্পনা আয়োগৰ মহিলা সবলীকৰণৰ ৱৰ্কিং গ্ৰুপৰ সদস্য আছিল 

জীৱন
১৯৬০ চনৰ ২ মাৰ্চত অসমৰ যোৰহাটত জন্মগ্ৰহণ কৰিছিল টিয়ামেৰেনলা মনালিছা চাংকিজাৰ 
তেওঁৰ পৰিয়ালটো নগা সম্প্ৰদায়ৰ

যোৰহাট আৰু নাগালেণ্ডৰ কোহিমাত স্কুলীয়া শিক্ষা গ্ৰহণ কৰিছিল দিল্লীৰ হিন্দু কলেজৰ পৰা ৰাজনীতি বিজ্ঞানত স্নাতক ডিগ্ৰী লাভ কৰে আৰু তাৰ পিছত দিল্লী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে

চাংকিজাই বেণ্ডাংটোছি লংকুমাৰক বিয়া কৰায় তেওঁৰ দুগৰাকী কন্যা আছে201420
২০১৭ চনত তেওঁৰ স্বামীৰ মৃত্যু হয়

কৰ্মজীৱন
১৯৮৫ চনত নাগালেণ্ড টাইমছৰ সৈতে সাংবাদিক হিচাপে নিজৰ কেৰিয়াৰ আৰম্ভ কৰা চাংকিজাই এই কাকতখনৰ বাবে "   " নামৰ এটা প্ৰবন্ধ লিখিছিল, আৰু সাপ্তাহিক কাকত  ৰ বাবে "   " শীৰ্ষক আন এটা প্ৰবন্ধ লিখিছিল দুয়োখন গৱেষণা পত্ৰৰ ভিত্তি আছিল ডিমাপুৰ

নাগালেণ্ডত দীৰ্ঘদিনীয়া বিদ্ৰোহৰ সময়ত চাংকিজাই হিংসাৰ প্ৰতিবাদত কবিতা আৰু চুটিগল্প লিখিবলৈ আৰম্ভ কৰে, আৰু অশান্তিৰ সৃষ্টি কৰা সমাজৰ অৱস্থাক সমালোচনা কৰিবলৈ আৰম্ভ কৰে চাংকিজাৰ লেখাই তেওঁক উগ্ৰপন্থীৰ পৰা গুৰুতৰ বিপদত পেলাইছিল ১৯৯২ চনত উৰা মেইলৰ তেওঁৰ সম্পাদকক হত্যা কৰা হয় চাংকিজাৰ কবিতা নট বি ডেড তেওঁৰ স্মৃতিৰ প্ৰতি সন্মান জনাই লিখা হৈছিল

১৯৯৯ চনত চাংকিজাই নাগালেণ্ড পেজ প্ৰতিষ্ঠা কৰিছিল নাগালেণ্ড ৰাজ্যক প্ৰভাৱিত কৰা বিষয়সমূহৰ ওপৰত গুৰুত্ব আৰোপ কৰি তেওঁ ৰাজ্য চৰকাৰ আৰু উগ্ৰপন্থী উভয়কে বিচলিত কৰিছিল "ৰাষ্ট্ৰ এক বাস্তৱ আৰু সাৰ্বভৌমত্ব এটা মিথ" শীৰ্ষক গৱেষণা পত্ৰখনত প্ৰকাশিত এটা প্ৰবন্ধৰ ফলত সন্ত্ৰাসবাদীসকলৰ পৰা লেখিকাৰ নাম প্ৰকাশ কৰিবলৈ দাবী উত্থাপন হৈছিল যেতিয়া তাই নাকচ কৰিছিল, তেতিয়া তাইক প্ৰতিশোধ লোৱাৰ ভাবুকি দিয়া হৈছিল 

২০০৪ চনত ডিমাপুৰৰ হংকঙৰ বজাৰত বোমা বিস্ফোৰণৰ ফলত কেইবা ডজন লোকৰ মৃত্যু হৈছিল তাৰ পিছতেই চাংকিজাৰ আবেগিক চাইল্ড অৱ কয়ন ছপা কৰা হয়

২০১৪ চনত চাংকিজাৰ গ্ৰন্থ কজিটেটিং ফৰ এ বেটাৰ ডিলক বিধিগত শীৰ্ষ ন্যায়পালিকাৰ সংস্থা বুলি দাবী কৰা আও চেণ্ডেনে নিষিদ্ধ কৰিছিল ইয়াৰ বিৰুদ্ধে মিছা অভিযোগ উত্থাপন কৰাৰ অভিযোগ উত্থাপন কৰে বিশেষকৈ তেওঁলোকে তেওঁৰ এই বক্তব্যৰ বিৰুদ্ধে আপত্তি কৰিছিল যে ই আও জনজাতীয় বিষয়ত বাধ্যতামূলক মধ্যস্থতাকাৰী নহয়, ই এটা বেচৰকাৰী সংস্থা

নিৰ্বাচিত কামসমূহ
কবিতা
 
 

অকল্পনীয়
 

পুৰস্কাৰ
অসাধাৰণ মহিলা সংবাদ মাধ্যমৰ বাবে চামেলী দেৱী জৈন বঁটা (২০০৯)
 ৩০ নং  সাংবাদিক হিচাপে অসাধাৰণ অৱদানৰ বাবে ২০১৩-২০১৪ বৰ্ষৰ মহিলা অৰ্জনকাৰী (২০১৪)

তথ্য সংগ্ৰহ

শ্ৰেণী:নাৰী
শ্ৰেণী:সাংবাদিক
শ্ৰেণী:কবি
শ্ৰেণী:ভাৰতীয় নাৰী
মনালিছা শইকীয়া (; জন্ম: ১৯৭৫ ) অসমীয়া সাহিত্য জগতৰ এগৰাকী ঔপন্যাসিক আৰু গল্পকাৰ কেইবাটাও সাহিত্য বঁটাৰে সন্মানিত জনপ্ৰিয় লেখিকা গৰাকী আচাম স্কুল অৱ জাৰ্নেলিজমৰ কাৰ্যবাহী নিৰ্দেশক তেখেতে গুমৰাগ নামৰ অসমীয়া আলোচনীখনো সম্পাদনা কৰিছিল     "   "  1,2017

শিক্ষা 
মনালিছা শইকীয়াই কটন বিশ্ববিদ্যালয়ৰ পৰা স্নাতক আৰু গৌহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে

কৰ্ম জীৱন
গল্পকাৰ ৰূপে সাহিত্য জীৱন আৰম্ভ কৰা শ্ৰীমতী মনালিছা শইকীয়াই ১৯৯৭ চনত অসম জাতীয় বিদ্যালয়ৰ শিক্ষয়িত্ৰী হিচাপে নিজৰ নিয়মিত কৰ্মজীৱন আৰম্ভ কৰে ২০০৬ চনত তেখেতে সাংবাদিকতাৰ সৈতে জড়িত হৈ ২০০৬ ৰ পৰা ২০০৮ চনলৈ সাদিন আৰু ২০০৮ ৰ পৰা ২০১১ চনলৈ দৈনিক জনমভূমি কাকতৰ সৈতে জড়িত হয় 

ব্যক্তিগত জীৱন
১৯৯৮ চনত শ্ৰীমতী শইকীয়া প্ৰতিষ্ঠিত লেখক সাংবাদিক মনোৰম গগৈৰ সৈতে বিবাহ পাশত আৱদ্ধ হয় তেওঁলোকৰ একমাত্ৰ সন্তানৰ নাম সুগন্ধিপ্ৰাপ্তি (কাংকান)

সাহিত্যকৃতি

উপন্যাস 
 আন্দোলিত আকাশ
 শংখনিনাদ
 আবৰিৰ আকাশ আৰু পৃথিৱী
 পাপৰ পৃথিৱী
 সত্যবান দূৰ হৈ নেযাবা
 নাৰ্চিছাছৰ চহৰ

গল্প সংকলন 

 পুনৰ জনম লৈ তেজীমলাই 
 পানীৰ এই জীৱন নীলপৱন
 সংগোপনে সেউজীয়া
 বিগ বজাৰ
 কেতিয়াবা পখিলা
এম আৰ টি ৰোড আৰু যত শেষ হয় শূণ্যতা (মৃতুঞ্জয় মহন্তৰ সৈতে যুটীয়া ভাৱে)
 পানীৰ পালক 

সম্পাদিত গ্ৰন্থ
 অসমীয়া লোক সংস্কৃতি (ধৰণী লাহনৰ সৈতে যুটীয়া ভাৱে) 

আলোচনীৰ যোগে প্ৰকাশিত উপন্যাসিকা

আলোচনীত প্ৰকাশিত ধাৰাবাহিক

বঁটাসন্মান
 ২০১৬ চনৰ উপন্যাস শংখনিনাদৰ বাবে দৈনিক অসম সাহিত্য বঁটা  
২০০৪ চনত গল্প সংকলন পুণৰ জনম লয় তেজীমলাই ৰ বাবে মুনীন বৰকটকী বঁটা 
তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
মনালিছা () ষষ্ঠদশ শতিকাৰ বিখ্যাত চিত্ৰশিল্পী ইটালীৰ লিঅ'নাৰ্ডো ডা-ভিন্সিয়ে (  , ১৪৫২-১৫১৯) অংকন কৰা এখন প্ৰসিদ্ধ শিল্পকৃতি, নাম 'মনালিছা' 

লিঅনাৰ্ডোৱে ১৫০৩ চনৰ পৰা ১৫০৭ চনৰ ভিতৰত এই ছবিখন সম্পূৰ্ণ কৰিছিল  ছবিখনৰ দৈৰ্ঘ্য ৭৭ চেণ্টিমিটাৰ আৰু প্ৰস্থ ৫৩ চেণ্টিমিটাৰ  এই ছবিখনত লিঅ'নাৰ্ডো ডা-ভিন্সিয়ে তেওঁৰ নিজৰে অংকন শৈলী 'ছুমেটো' () পদ্ধতি ব্যৱহাৰ কৰিছিল  ছবিখনৰ মনালিছাৰ দেহাটো খণ্ডিত কঁকালৰ ওপৰত চিত্ৰিত হৈছে  মুখখন আছে দৰ্শকৰ ফালে  হাত দুখন ওপৰাউপৰিকৈ এক বিশেষ ভংগীত আছে 

মনালিছা ছবিখনত তিনিটা প্ৰধান বৈশিষ্ট্য দেখা পোৱা যায়, প্ৰথমতে, ইটালীয়ান আৰ্টৰ আৰ্হিৰে হাতখন অংকিত কৰা হৈছে  বাহু তথা হাতৰে গঠিত ডিম্বাকৃতিৰ গঢ়ৰ দ্বাৰা নিম্নভাগৰ ছবিক ওচৰ চপোৱা হৈছে  দ্বিতীয়তে, ছবিখনৰ স্থলভাগ আৰু পাৰ্শ্বচিত্ৰণ চমত্কাৰ  তৃতীয় আৰু সবাতোকৈ গুৰুত্বপূৰ্ণ বৈশিষ্ট্য হ'ল মনালিছাৰ মুখৰ ৰহস্যময়ী হাঁহিটো  এই হাঁহিটোক লৈ মানুহৰ গৱেষণা, জল্পনা-কল্পনাৰ অন্ত নাই  কিছুমানে কয় মনালিছাৰ দাঁতৰ বিষ আছিল, আন কিছুমানৰ মতে মনালিছাৰ দাঁতেই নাছিল বা অতি বেয়া দাঁত আছিল (তাকে ঢাকি ৰাখিবলৈ যাওঁতে হাঁহিটো তেনে ধৰণৰ হ'ল !!) কোনো কোনোৰ মতে মনালিছাৰ এই হাঁহিয়ে চতুৰ মহিলাৰ ৰহস্যময়তা ইংগিত কৰিছে, আন এচামৰ মতে মনালিছাৰ গোপন প্ৰেম এই হাঁহিত প্ৰস্ফূটিত হৈছে  ইটালীৰ এজন চিকিত্সক ফিলিপো ছুৰানোৰ মতে মনালিছা অতিশয় উত্কণ্ঠা আৰু মানসিক চাপত ভুগি আছিল  তদুপৰি ছবিখন ফ্লোৰেন্সৰ এজন চহকী ব্যক্তি ডেল জিঅ'ক'ণ্ড'ৰ পত্নী মনালিছা ঘেৰাৰ্ডিনিৰ ছবি বুলি বহুতে ক'ব খোজে  ছবিখন অঁকা হ'লত জিঅ'ক'ণ্ড'ই হেনো ছবিখন পছন্দ নকৰিলে আৰু শিল্পীজনক ছবিখন অঁকাৰ বাবে পইচাও নিদিলে  ১৫১৭ চনত ফ্ৰান্সৰ ৰজা প্ৰথম ফ্ৰান্সিছে তেওঁৰ গা-ধোৱা ঘৰৰ বেৰত আঁৰিবলৈ ছবিখন ৪,০০০ সোণৰ ফ্লোৰিণ (প্ৰায় চাৰে পোন্ধৰ কিলোগ্ৰাম সোণ) দি কিনি লয়  মনালিছাৰ মূল ছবিখন বৰ্তমান ফ্ৰান্সৰ পেৰিছত অৱস্থিত লুভেৰ () মিউজিয়ামত সংৰক্ষণ কৰি ৰখা হৈছে   মনালিছা ছবিখনৰ অন্তৰ্নিহিত কাবিক্য সৌন্দৰ্যই আজিও শিল্পৰসিকসকলক আপ্লুত কৰি তোলে 

শ্ৰেণী:চিত্ৰ
মনিকা আলী (; জন্ম: ২০ অক্টোবৰ ১৯৬৭) এগৰাকী বাংলাদেশী বংশোদ্ভূত ব্ৰিটিছ লেখক তথা ঔপন্যাসিক ২০০৩ চনত তেওঁ তেওঁৰ অপ্ৰকাশিত পাণ্ডুলিপিৰ ওপৰত ভিত্তি কৰি গ্ৰাণ্টা পত্ৰিকা কৰ্তৃক "বেষ্ট অফ ইয়ং ব্ৰিটিছ নভেলিষ্ট" হিচাপে নিৰ্বাচিত হৈছিল তেওঁৰ প্ৰথম প্ৰকাশিত উপন্যাস, ব্ৰিক লেন সেই বছৰেই প্ৰকাশিত হৈছিল উপন্যাস খনে "মেন বুকাৰ পুৰস্কাৰ"ৰ বাবে মনোনীত হৈছিল এই নামৰেই ২০০৭ চনত এখন চলচ্চিত্ৰ নিৰ্মাণ কৰা হৈছিল

 প্ৰাৰম্ভিক জীৱন ও শিক্ষা 
মনিকাৰ দেউতাক এগৰাকী বাংলাদেশী আৰু মাক ইংৰাজ মুলুকৰ ব্যক্তি ১৯৬৭ চনত ঢাকা, পূব পাকিস্তান (বৰ্তমান বাংলাদেশ)-ত জন্মগ্ৰহণ কৰে যেতিয়া তেওঁৰ বয়স মাত্ৰ ৩ বছৰ আছিল, তেওঁলোকৰ পৰিয়ালটো ইংলেণ্ডৰ বল্টনত চহৰত আছিল"   ", ,  . তেওঁৰ দেউতাকৰ আদিতে ঘৰ আছিল মৈমনসিংহৰ জিলাত তেওঁ প্ৰাথমিকভাবে বল্টন স্কুলত ভৰ্তি হয় আৰু পিছলৈ অক্সফ'ৰ্ডৰ ৱাডহাম কলেজত দৰ্শন, ৰাজনীতি তথা অৰ্থনীতি বিষয়ত পঢ়া-শুনা কৰে

 ব্যক্তিগত জীৱন 
আলী তেওঁৰ স্বামী চাইমন টৰেঞ্চ (এজন ব্যৱস্থাপনা পৰামৰ্শক)ৰ সৈতে দক্ষিণ লণ্ডনত বসবাস কৰে তেওঁ লোকৰ দুটি সন্তান, যথা- ফেলিক্স নামেৰে এটি পুত্ৰ (১৯৯৯ চনত জন্ম) আৰু চুমী নামেৰে এগৰাকী কন্যা (২০০১ চনত জন্ম) আছে

 কিতাপ সমূহ 
 ব্ৰিক লেন - (২০০৩)
 এনেণ্টেজো ব্লু - (২০০৬)
 ইন দ্যা কিচেন - (২০০৯)
 আনটোল্ড ষ্টোৰী - (২০১১)

তথ্যউৎস

শ্ৰেণী:যুক্তৰাজ্যৰ ব্যক্তি
শ্ৰেণী:সাহিত্যিক
মনিকা কপিল মোহতা ( হিন্দী:   , জন্ম ১৯ জানুৱাৰী ১৯৬২) ভাৰতীয় বিদেশ সেৱাৰ এগৰাকী কূটনীতিবিদ, যিয়ে ২০২০ চনৰ আগষ্ট মাহৰ পৰা ছুইজাৰলেণ্ডত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল তেওঁ বৈদেশিক বিষয়ক মন্ত্ৰণালয় () ত সচিব পদৰ অধিকাৰী হৈ সেৱা আগবঢ়াইছিল এই পদত নিযুক্ত হোৱাৰ আগতে, তেওঁ ২০১৬-২০২০ চনৰ সময়চোৱাত ছুইডেন আৰু লাটভিয়াত, আৰু ২০১১-২০১৬ চনৰ ভিতৰত পোলেণ্ড আৰু লিথুৱানিয়াত ভাৰতৰ ৰাষ্ট্ৰদূত হিচাপে সেৱা আগবঢ়াইছিল 

প্ৰাৰম্ভিক জীৱন আৰু শিক্ষা
মোহতা নতুন দিল্লীত  জন্মগ্ৰহণ কৰিছিল  তেওঁৰ পিতৃৰ নাম জয় সিং কপিল আৰু মাতৃৰ নাম বেদ কপিল দ্য এয়াৰ ফৰ্চ স্কুলৰ পৰা তেওঁ স্কুলীয়া শিক্ষা সম্পন্ন কৰে তাৰ পিছত, তেওঁ দিল্লী বিশ্ববিদ্যালয়ৰ চেণ্ট. ষ্টিফেনছ কলেজ  ৰ পৰা স্নাতক আৰু স্নাতকোত্তৰ ডিগ্ৰী লাভ কৰে

তেওঁ ১৯৮৫ চনত ভাৰতীয় বৈদেশিক সেৱা () ত যোগদান কৰিছিল

কৰ্ম জীৱন
মোহতাই নতুন দিল্লীত বৈদেশিক পৰিক্ৰমা মন্ত্ৰালয়ত যুটীয়া সচিব আৰু অতিৰিক্ত সচিব (দক্ষিণ) হিচাপে কাৰ্যনিৰ্বাহ কৰিছিল, আৰু লগতে এই পদত থাকিয়েই এছিয়া-পেচিফিক অঞ্চলৰ এক বৃহৎ অংশৰ সৈতে ভাৰতৰ ভাৰতৰ দ্বিপাক্ষিক সম্পৰ্ক পৰ্যবেক্ষণ কৰিছিল অষ্ট্ৰেলিয়া, ব্ৰুনাই, কম্বোডিয়া, ইষ্ট টিমৰ, ফিজি, ইণ্ডোনেছিয়া, লাওছ, মালয়েছিয়া, নিউজিলেণ্ড, পাপুয়া নিউগিনি, ফিলিপাইনছ, ছিংগাপুৰ, থাইলেণ্ড, ভিয়েটনাম আৰু প্ৰশান্ত মহাসাগৰীয় দ্বীপপুঞ্জৰ সকলো দেশৰ সৈতে জড়িত সকলো ৰাজনৈতিক আৰু দ্বিপাক্ষিক ক্ষেত্ৰৰ প্ৰতিটো বিষয়ত দায়িত্ব পালন কৰিছিল মোহতা নতুন নালন্দা বিশ্ববিদ্যালয়ৰ উন্নয়নৰ সৈতে জড়িত কাম-কাজ চোৱাচিতাৰ দায়িত্বত থকা বৈদেশিক মন্ত্ৰালয়ৰ বিভাগটোৰ মুৰব্বীও আছিল তেওঁ ভাৰতীয় বৈদেশিক সেৱা প্ৰতিষ্ঠানৰ ডেপুটি ডীন হিচাপেও সেৱা আগ বঢ়াইছিল

২০১১ চনৰ জুলাইৰ পৰা ২০১৫ চনৰ জানুৱাৰীলৈ পোলেণ্ড আৰু লিথুৱেনিয়াত ভাৰতৰ ৰাষ্ট্ৰদূত হিচাপে আৰু তাৰ পিচত ২০১৬ চনৰ নৱেম্বৰৰ পৰা ২০২০ চনৰ জুলাইলৈকে ছুইডেন আৰু লাটভিয়াত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল ২০০৬ চনৰ পৰা ২০১১ চনলৈকে যুক্তৰাজ্যত ভাৰতৰ উচ্চ আয়োগৰ দ্য নেহৰু চেণ্টাৰৰ সঞ্চালক আৰু মন্ত্ৰী (সংস্কৃতি) হিচাপে কাম কৰিছিল, ব্ৰিটেইনত ভাৰতৰ বাবে সাংস্কৃতিক আৰু সম্প্ৰদায়ৰ বিষয়সমূহ চোৱাচিতা কৰিছিল ইয়াৰ পূৰ্বে তেওঁ ২০০৫ চনৰ পৰা ২০০৬ চনলৈকে ভাৰতীয় সাংস্কৃতিক সম্পৰ্ক পৰিষদৰ (আইচিচিআৰ) উপ-সঞ্চালক প্ৰধান হিচাপে কাৰ্যনিৰ্বাহ কৰিছিলবিদেশ মন্ত্ৰালয়ত তেওঁ সঞ্চালক আৰু যুটীয়া সচিব (পাকিস্তান), সঞ্চালক (গালফ), সঞ্চালক (বাহ্যিক প্ৰচাৰ), উপ-মুখপাত্ৰ, সঞ্চালক (ৰাষ্ট্ৰসংঘৰ ৰাজনৈতিক), বিশেষ কৰ্তব্যৰ বিষয়া (সংবাদ সম্পৰ্ক), অধীক্ষক হিচাপে কাৰ্যনিৰ্বাহ কৰি আহিছে (বিদেশ সেৱা প্ৰতিষ্ঠান) আৰু আণ্ডাৰ সচিব (দক্ষিণ আফ্ৰিকা)

ইয়াৰ উপৰিও মোহতাই ফ্ৰান্স, নেপাল আৰু থাইলেণ্ডত থকা ভাৰতীয় দূতাবাসত, পেৰিছত ইউনেস্কত ভাৰতৰ স্থায়ী প্ৰতিনিধি দলতো কাৰ্যনিৰ্বাহ কৰি আহিছে

ব্যক্তিগত জীৱন
চিকিৎসা চিকিৎসক, লেখক আৰু কেৰিয়াৰ কূটনীতিবিদ ডাঃ মধুপ মহতাৰ সৈতে বিবাহপাশত আবদ্ধ হয় তেওঁলোকৰ এজন পুত্ৰ সিদ্ধান্ত আৰু এগৰাকী কন্যা সংস্কৃত আছে

তথ্য সূত্ৰ
মনিকা শৰ্মা (ইংৰাজী :  ; জন্ম: ১৫ ছেপ্টেম্বৰ ১৯৯৭) এগৰাকী ভাৰতীয় মডেল, টেলিভিছন আৰু চলচ্চিত্ৰ অভিনেত্ৰী তেওঁ কালাৰ্ছ টিভি শ্ব' শ্ৰীমদ ভাগৱত মহাপুৰণত গংগা দেৱীৰ চৰিত্ৰত অভিনয় কৰিছিল

 কেৰিয়াৰ 

২০১৫ চনত শৰ্মাই  ৰ     ৰ সৈতে টেলিভিছন কেৰিয়াৰ আৰম্ভ কৰে তেওঁৰ পৰৱৰ্তী অনুষ্ঠান আছিল কালাৰছ টিভিৰ নাগিন ২ য'ত তেওঁ সহযোগী চৰিত্ৰত অভিনয় কৰিছিল ২০১৮ চনত কালাৰছ টিভিৰ ছাছুৰাল ছিমাৰ কা ধাৰাবাহিকত অভিনয় কৰাৰ উপৰিও চেনেলটোৰ ভয়ানক অতিপ্ৰাকৃতিক থ্ৰিলাৰ কৌন হ্যায়ত অভিনয় কৰিছিল ইয়াৰ পিছত শৰ্মাই ষ্টাৰ প্লাছৰ কসৌতি জিন্দগী কে আৰু এণ্ড টিভিৰ বিক্ৰম বেতাল কি ৰহস্য গাথাত কেমিও চৰিত্ৰত অভিনয় কৰে ২০১৯ চনৰ এপ্ৰিল মাহত তেওঁক ষ্টাৰ ভাৰতৰ প্যায়াৰ কে পাপড়ৰ বাবে প্ৰৱেশৰ প্ৰস্তাৱ দিয়া হৈছিল 

২০১৯ চনত দংগল টিভিৰ এক ইচ্ছাধাৰী কি দস্তান ছবিত শিৱিকাৰ মুখ্য চৰিত্ৰত অভিনয় কৰিছিল 

 টেলিভিছন  
 বছৰ  অনুষ্ঠান  চৰিত্ৰ  চেনেল  ২০১৫  দিল্লী ৱালী ঠাকুৰ গাৰ্লচ  চন্দ্ৰলেখা ঠাকুৰ  এণ্ড টিভি  ২০১৬২০১৭  নাগিন ২  গৌতমী  কালাৰ্চ টিভি  ২০১৮  শশুৰাল সিমৰ কা  অৱনী পিয়ুষ ভাৰদ্বাজ  কৌন হৈ?  ৰাধিকা়  কঁছৌটি জীৱন কেয়  কীৰ্তি  ষ্টাৰ প্লাছ  ২০১৯  বিক্ৰম বেতাল কি ৰহস্য গাথা  উলুপী  এণ্ড টিভি  লাল ইছ্ক (পৰ্ব ১৪৩)  বৰ্ষা  শিৱৰ্জুন এক ইচ্ছাধাৰী কি দাস্তান  শিৱিকা  ডাঙল টিভি  শৰীমদ ভাগৱত মহাপুৰাণ  দেৱী গংগা  কালাৰ্চ টিভি  ২০২২  নেইবাৰ্ছ  প্ৰিয়ংকা  ইউটিউব  

 চলচ্চিত্ৰ  
 বছৰ  চিনেমা  চৰিত্ৰ  ভাষা  প্ৰযোজনা  ২০১৯  তেৰী মেৰী জোড়ি  ৰূপ  পাঞ্জাবী  আদিত্য ফিল্মছ  ২০২২  জলবায়ু এনক্লেভ  টানিয়া  পাঞ্জাবী  দ্য থিয়েটাৰ আৰ্মি ফিল্মছ  ২০২২  খুদা হাফিজ: চেপ্টাৰ ২  অগ্নি পৰীক্ষা  কাল্কি  হিন্দী  পেনৰামা ষ্টুডিঅ' 

তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
মনিষা উন্নি (; ২৪ জানুৱাৰী ১৯৭১  ৫ ডিচেম্বৰ ১৯৯২) এগৰাকী ভাৰতীয় অভিনেত্ৰী আছিল তেওঁক বিশেষকৈ মালয়ালম ছবিলৈ আগবঢ়োৱা অৱদানৰ বাবে জনা যায় মাত্ৰ পোন্ধৰ বছৰ বয়সতে তেওঁ 'নখক্ষথঙ্গল' (; ১৯৮৬) ছবি যোগে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল এইখন তেওঁৰ প্ৰথম ছবি আছিল আৰু এতিয়ালৈ আটাইতকৈ কম বয়সত এই সন্মান লাভ কৰাৰ খ্যাতি তেওঁৰ নামতে অঙ্কিত হৈ আছে         মনিষা উন্নিকে ধৰি সাৰদা, শোভানা, মীৰা জেচমিন, সুৰভি লক্ষ্মী আৰু শোভা- মুঠ ছয়গৰাকী মালয়ালম অভিনেত্ৰীয়ে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে তেওঁৰ চমু কৰ্মজীৱনত মনিষাই এম.টি. বাসুদেৱন নায়াৰ, হৰিহৰণ, প্ৰিয়দৰ্শন, অজয়ন, কমল, সিবি মালয়ী আদি খ্যাতনামা পৰিচালকৰ সৈতে কাম কৰিছে

 প্ৰাৰম্ভিক জীৱন
নাৰায়াণ উন্নি আৰু শ্ৰীদেৱী উন্নিৰ জীয়ৰী মনিষাৰ জন্ম ১৯৭১ চনত কেৰালাৰ কোঝিকোড জিলাৰ পন্নিয়ানকাৰাত হৈছিল নাৰায়ণ উন্নি শোৰনুৰৰ পৰা আহিছিল আৰু বাঙ্গালুৰুত চামৰাৰ ব্যৱসায়ত জড়িত আছিল মনীষায়ো ডাঙৰ-দীঘল হয় বাঙ্গালুৰু চহৰতে মাক শ্ৰীদেৱী উন্নি এগৰাকী মোহিনীঅট্টমৰ প্ৰশিক্ষিত শাস্ত্ৰীয় নৃত্যশিল্পী আছিল মনিষাই শৈশৱৰে পৰা নৃত্যৰ প্ৰশিক্ষণ লৈছিল ন বছৰ বয়সত তেওঁ প্ৰথম মঞ্চত নৃত্য প্ৰদৰ্শন কৰে ১৯৮৫ চনত তেওঁ কৰ্ণাটক ৰা্জ্যভিত্তিক মোহিনীঅট্টমৰ প্ৰতিযোগিতাত কৌশিক বঁটা লাভ কৰে তেওঁ বাঙ্গালুৰুৰ চেণ্ট চাৰ্লচ হাইস্কুল আৰু বিচপ কটন গাৰ্লচ্ হাইস্কুলৰ পৰা বিদ্যালয় পৰ্যায়ৰ শিক্ষাগ্ৰহণ কৰে মনস্তত্ত্বত স্নাতক উপাধি লয় বাঙ্গালুৰুৰে মাউণ্ট কাৰ্মেল কলেজৰ পৰা    . ..   2012-11-20. তেওঁৰ শ্ৰীজিৎ উন্নি নামত এজন ককায়েক আছে

 কৰ্মজীৱন 
মালয়ালম উপন্যাসিক এম.টি. বাসুদেৱ নায়াৰ মনিষাহঁতৰ পাৰিবাৰিক বন্ধু আছিল এম.টি. এগৰাকী চলচ্চিত্ৰ পৰিচালক আৰু চিত্ৰনাট্য ৰচকো আছিল আৰু তেওঁৰ সাহায্যতে মনিষাই চলচ্চিত্ৰ জগতত প্ৰবেশ কৰে মনিষাৰ প্ৰথম ছবি আছিল মালয়ালম ভাষাৰ নখক্ষথঙ্গল (১৯৮৬) ছবিখনৰ চিত্ৰনাট্য লিখিছিল এম.টি.য়ে আৰু পৰিচালনা কৰিছিল হৰিহৰণে ছবিখনৰ বিষয়-বস্তু আছিল তিনিজন কিশোৰ-কিশোৰীৰ প্ৰেম-ত্ৰিভুজ; যত মনিষাই ছবিৰ নায়িকা গৌৰীৰ চৰিত্ৰত অভিনয় কৰি ১৯৮৭ চনত শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা পাবলৈ সক্ষম হয়

তেওঁ মালয়ালম ছবি পেৰুমথচন (১৯৯০), কাডভু (১৯৯১), কমলদলম আদি ছবিত কৰা অভিনয়ৰ বাবে জনাজাত তেওঁ তামিল ভাষাৰ পুক্কল ৱিডুম থুধু (নখক্ষথঙ্গলৰ ৰিমেক), মুন্দ্ৰাৱধু কন্ন, উন্না নেনাচেন পট্টু পড়িচেন, দ্ৰাৱিড়িয়ান (১৯৮৯) আদি ছবিত আৰু কন্নড় ভাষাৰ চিৰঞ্জীৱী সুধাকৰ (১৯৮৮) ছবিত অভিনয় কৰিছে তেলুগু ভাষাৰ ছবি লয়াৰ ভাৰতী দেৱীতো (১৯৮৯) তেওঁ অভিনয় কৰিছে

 মৃত্যু 
এটা মটৰ দুৰ্ঘটনাত মৃত্যু হোৱাৰ সময়ত মনিষাই মালয়ালম ভাষাৰ চেপ্পাডিৱিডিয়া ছবিখন কৰি আছিল ১৯৯২ চনৰ ৫ ডিচেম্বৰত মনিষা আৰু মাক শ্ৰীদেৱী উন্নিক কঢ়িয়াই নিয়া কাৰখন আলাপ্পুঝা জিলাৰ চেৰথালা নামৰ ঠাইখনৰ ওচৰত দুৰ্ঘটনাত পতিত হয় দুৰ্ঘটনাত মাক বাচি যায় যদিও মনিষাৰ মৃত্যু হয়

তথ্য উৎস

বাহ্যিক সংযোগ
   
 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
মনিৰ খান() এগৰাকী বাংলাদেশী গায়ক তেওঁৰ সংগীত জীৱনত তেওঁ ৪২টা একক এলবাম আৰু ৩০০ৰো অধিক দ্বৈত আৰু মিশ্ৰিত এলবাম মুকলি কৰিছে প্ৰেমৰ তাজমহল (২০০১), লাল দোৰিয়া (২০০২) আৰু দুই নয়নেৰ আলো (২০০৫) ছবিত নেপথ্য সংগীত পৰিৱেশন কৰি তেওঁ তিনিবাৰকৈ শ্ৰেষ্ঠ পুৰুষ নেপথ্য গায়ক হিচাপে বাংলাদেশৰ ৰাষ্ট্ৰীয় চলচ্চিত্ৰ বঁটা লাভ কৰিছে

প্ৰাৰম্ভিক জীৱন
মনিৰ খানৰ ১৯৭২ চনৰ ১ আগষ্ট তাৰিখে ঝিনাইদহ জিলাৰ মহেশপুৰ মহকুমাৰ মদনপুৰ নামে গাঁৱৰ এক সম্ভ্ৰান্ত মুছলিম পৰিয়ালত জন্ম হয় তেওঁৰ পিতৃৰ নাম মোঃ মাহবুব আলী খান, এজন স্কুল শিক্ষক এবং মাতৃ মোছা মনোৱাৰা খাতুন, এগৰাকী গৃহিণী এগৰাকী ভনী আৰু চাৰি ভাইৰ মাজত মনিৰ দ্বিতীয় আৰু জ্যেষ্ঠ পুত্ৰ মনিৰৰ পত্নীৰ নাম তাহমিনা আক্তাৰ৷ তেওঁলোকৰ এটি কন্যা আৰু এটি পুত্ৰ সন্তান আছে৷

মনিৰ খানৰ শিক্ষাজীৱনৰ আৰম্ভণি নিজ গাঁৱৰ প্ৰাথমিক বিদ্যালয়ত পৰবৰ্তীকালত তেওঁ হাকিমপুৰ উচ্চ বিদ্যালয় আৰু তাৰপাছত যশোৰৰ চৌগাছা মহকুমাৰ নাৰায়নপুৰ বহৰাম উদ্দীন উচ্চ বিদ্যালয়ত লিখা-পঢ়া কৰে ১৯৮৭ চনত ইয়াৰ পৰাই মেট্ৰিক পৰীক্ষা আৰু ১৯৯০ চনত কোটচাঁদপুৰ ডিগ্ৰী কলেজৰ পৰা ইণ্টাৰমিডিয়েট পাছ কৰে ১৯৯২ চনত এই একেই কলেজৰ পৰা তেওঁ স্নাতক ডিগ্ৰী উত্তীৰ্ণ হয়

বাল্যকাল তেওঁৰ ওপজা গাঁৱতে পাৰ হৈছিল সৰুৰ পৰাই তেওঁৰ সংগীতৰ প্ৰতি এক সহজাত আকৰ্ষণ আছিল স্থানীয় কেইবাজনো বয়োজ্যেষ্ঠ লোকৰ ওচৰত তেওঁ সংগীত শিকাৰ উপৰি নিয়মীয়া তালিম হৈছিল প্ৰধানকৈ ৰেজা খছৰুৰ ওচৰত পৰবৰ্তী সময়ত স্বপন চক্ৰবৰ্তী, ইউনুস আলী মোল্লা, খন্দকাৰ এনায়েত হোসেনসহ আৰু কেইজনমান ব্যক্তিৰ ওচৰত গীতৰ শিক্ষা লৈছিল বাগেৰহাট জিলাৰ বাসিন্দা খন্দকাৰ এনায়েত হোসেনে ১৯৮৮ চনৰ পৰা কালিগঞ্জ গুঞ্জন শিল্পীগোষ্ঠী একাডেমীত ১৫ দিনৰ মূৰে মূৰে গান শিকাবলৈ আহিছিল মনিৰৰ সঙ্গীত জীৱনৰ মূল ছন্দ এই খন্দকাৰ এনায়েত হোসেনৰ হাততেই গঢ়ি উঠিছিল

সংগীত জীৱন
১৯৮৯ চনত খুলনা ৰেডিঅত অডিচনৰ জৰিয়তে মনিৰ খানক আধুনিক গীতৰ শিল্পী হিচাপে তালিকাভুক্ত কৰা হয় ১৯৯১ চনৰ আগষ্ট মাহলৈকে নিয়মীয়া শিল্পী হিচাপে গান গাবলৈ আৰম্ভ কৰে ১৯৯১ চনৰ ৫ ছেপ্টেম্বৰত তেওঁ এন.অ.চি.লৈ ঢাকালৈ আহে ঢাকালৈ অহাৰ পিছতো তেওঁ কিছু বয়োজ্যেষ্ঠ লোকৰ পৰা গান শিকিছিল ইয়াৰ ভিতৰত আবুবকাৰ ছিদ্দিক, মংগল চন্দ্ৰ বিশ্বাস, চালাহুদ্দিন আহমেদ, অনুপ চক্ৰৱৰ্তীকে ধৰি বহু কেইজন যেতিয়াই ভাল কিবা পাইছিল, সি নিজৰ প্ৰাণপণ কৰি আয়ত্ব কৰি লবলৈ চেষ্টা কৰিছিল

কিছুদিন পিছত তেওঁ অডিঅ মাৰ্কেটত ঠাই লোৱাৰ কথা ভাবিলে চিন্তা অনুযায়ী কাম আৰম্ভ কৰিলে মূলতঃ কুট্টি মনছুৰৰ পৰা অনুপ্ৰাণিত হৈ মনিৰ খানে নিজৰ গীতসমূহ বজাৰত মুকলি কৰাৰ সিদ্ধান্ত লয়

মিল্টন খণ্ডকাৰে মনিৰ খানৰ সৈতে কাম কৰিবলৈ সন্মত হয় আৰু অডিঅ এলবাম মুকলি কৰিবলৈ সন্মত হয় অডিঅ এলবাম মুকলি কৰিবলৈ মনিৰে গায়কীৰ উন্নত অভ্যাসৰ জৰিয়তে নিজকে এজন নিখুঁত শিল্পী হিচাপে প্ৰমাণ কৰিবলৈ চেষ্টা কৰিছিল ১৯৯২ চনৰ পৰা ১৯৯৬ চনলৈ মণিৰ খানে নিজকে প্ৰস্তুত কৰিবলৈ চাৰি বছৰ সময় লৈছিল

১৯৯৬ চনত বিউটি কৰ্ণাৰৰ পৰা মুক্তি পোৱা ১২টা গীতৰ প্ৰথম একক অডিঅ এলবাম তোমাৰ কোনো দোষ নেই এলবামটোৱে যথেষ্ট জনপ্ৰিয়তা লাভ কৰে এই এলবামটোৰ জনপ্ৰিয়তাৰ পিছত ৰাতিটোৰ ভিতৰতে মনিৰ খান বিখ্যাত হৈ পৰে তাৰপিছত মনিৰ খান ৰৈ নাথাকিল এটাৰ পিছত এটাকৈ এলবাম মুকলি কৰি প্ৰতিটো এলবামতে সফলতা লাভ কৰিছে

তথ্য সূত্ৰ

শ্ৰেণী:বাংলাদেশৰ ব্যক্তি
শ্ৰেণী:গায়ক
মনিৰ হাইদাৰ এজন বাংলাদেশী সংবাদিক, লেখক আৰু ৰাজনৈতিক বিশ্লেষক তেওঁ বৰ্তমানে মুহাম্মদ ইউনুছৰ নেতৃত্বত গঠিত অন্তৰ্বৰ্তীকালীন বাংলাদেশ চৰকাৰত জ্যেষ্ঠ সচিবৰ পদমৰ্য্যাদা লৈ প্ৰধান উপদেষ্টাৰ বিশেষ সহায়ক হিচাপে কৰ্মৰত আছে

আৰম্ভণিৰ জীৱন
মনিৰ হাইদাৰ মেহেৰপুৰ জিলাৰ বাসিন্দা তেওঁ মেহেৰপুৰ সদৰ উপজিলাৰ অন্তৰ্গত ইছলামনগৰ গাঁৱত জন্মগ্ৰহণ কৰে

পেচাগতভাৱে তেওঁ সংবাদিকতাৰ সৈতে জড়িত ব্যক্তিগতভাৱে তেওঁ নাগৰিক অধিকাৰ আৰু ৰাজনৈতিক বিষয়ৰ ওপৰত আলোচনাত সক্ৰিয়ভাৱে অংশ লয় তেওঁ বৰ্তমানে আমেৰিকাৰ নিবাসী

পেচাগত জীৱন
মনিৰ হাইদাৰে প্ৰায় তিনি দশক ধৰি সংবাদ জগতত কাম কৰিছে তেওঁ দৈনিক পূৰ্বকোণ, ভোৰেৰ কাগজ, জনকণ্ঠ, জয়জয়দিন, ইত্তেফাক আৰু মানবজমিন আদি বাতৰি কাকতত কাম কৰিছে বৰ্তমানে তেওঁ টেলিভিছন চেনেল বাংলাভিছনত উপদেষ্টা হিচাপে কৰ্মৰত লগতে তেওঁ এজন জনপ্ৰিয় ৰাজনৈতিক বিশ্লেষক হিচাপে পৰিচিত

2012 চনৰ মাৰ্চ মাহত তেওঁ আছিফ নজৰুলৰ বিৰুদ্ধে আদালতৰ অবমাননাৰ এক আদেশ লৈ চিন্তা প্ৰকাশ কৰিছিল

2025 চনৰ ৫ ফেব্ৰুৱাৰীত তেওঁ প্ৰধান উপদেষ্টাৰ বিশেষ সহায়ক হিচাপে নিযুক্তি লাভ কৰে এই নিযুক্তিৰ ঘোষণা চৰকাৰৰ জনপ্ৰশাসন মন্ত্ৰণালয়ে এক বিজ্ঞপ্তিৰ জৰিয়তে দিয়ে 
তেওঁৰ দায়িত্ব হ'ব বিভিন্ন ৰাজনৈতিক দল আৰু গোটৰ সৈতে যোগাযোগ আৰু আলোচনাৰ জৰিয়তে ৰাষ্ট্ৰীয় ঐকমত্য গঠন কৰা, প্ৰধান উপদেষ্টাৰ পৰৱৰ্তী হিচাপে

উৎসসমূহ

শ্ৰেণী:জীৱিত ব্যক্তি
শ্ৰেণী:বাংলাদেশৰ ব্যক্তি
চুবেদাৰ মনীষ কৌশিক (জন্ম ১১ জানুৱাৰী ১৯৯৬) এজন ভাৰতীয় বক্সাৰ তেওঁ ভাৰতীয় সেনাৰ সৈতে এজন কনিষ্ঠ কমিছনড অফিচাৰ (জেচিঅ') কৌশিকে তেওঁৰ প্ৰথম আন্তঃৰাষ্ট্ৰীয় খেলত দোহা আন্তঃৰাষ্ট্ৰীয় বক্সিং টুৰ্ণামেণ্টত স্বৰ্ণ পদক জিকিছিল দুবছৰ পিছত, মনীষে ২০১৭ চনৰ ৰাষ্ট্ৰীয় বক্সিং গেমছত স্বৰ্ণ জয় কৰে পিছত মনীষ কৌশিকে ২০১৮ ৰ কমনৱেলথ গেমছত ভাৰতক প্ৰতিনিধিত্ব কৰিবলৈ গৈছিল আৰু ৰূপৰ পদক জিকিছিল তেওঁ ২০২০ গ্ৰীষ্মকালীন অলিম্পিকত লাইটৱেট বিভাগত ভাৰতক প্ৰতিনিধিত্ব কৰিছে মনীষ হাৰিয়ানাৰ ভিৱানী জিলাৰ দেৱচাৰ গাঁৱৰ বাসিন্দা

প্ৰাৰম্ভিক জীৱন আৰু বক্সিংত আত্মপ্ৰকাশ
১৯৯৬ চনৰ ১১ জানুৱাৰীত হাৰিয়ানাৰ ভিৱানীৰ পৰা ৫ কিলোমিটাৰ (৩.১ মাইল) দূৰত্বত থকা দেৱচাৰ গাঁৱত মনীষ কৌশিকৰ জন্ম হৈছিল তেওঁৰ দেউতাক সোমদত্ত শৰ্মা এজন কৃষক, আনহাতে তেওঁৰ মাতৃ এগৰাকী গৃহিণী কৌশিকে হাৰিয়ানাৰ দেৱচাৰত প্ৰাথমিক শিক্ষা আৰু ভিৱানীত মাধ্যমিক বিদ্যালয় সমাপ্ত কৰিছিল আৰু অৱশেষত ভিৱানীৰ চৰকাৰী শিক্ষা মহাবিদ্যালয়ৰ পৰা স্নাতক ডিগ্ৰী লাভ কৰিছিল কৌশিক তেওঁৰ প্ৰশিক্ষণ আৰু অধ্যয়নৰ ভাৰসাম্য বজাই ৰাখিবলৈ পুৱা ৪ বজাত উঠিছিল পৰিয়ালৰ দৰিদ্ৰতাৰ পৰা এক উন্নত জীৱন নিশ্চিত কৰাৰ বাবে, কৌশিকে বক্সিং শিকাৰ সিদ্ধান্ত লৈছিল ২০০৮ চনত, বক্সাৰ জীতেন্দ্ৰ কুমাৰে ২০০৮ গ্ৰীষ্মকালীন অলিম্পিকত অংশগ্ৰহণ কৰি মনীষ কৌশিকক বক্সিং কৰিবলৈ অনুপ্ৰাণিত কৰিছিল কৌশিকে ভাৰতীয় সেনাত প্ৰৱেশ কৰাত সফল হৈছিল ২০১৬ চনত বক্সিং প্ৰমাণপত্ৰ পোৱাৰ পিছত, কৌশিকৰ বক্সিং আগ্ৰহ আৰু আবেগৰ পৰা কেৰিয়ালৈ পৰিনত হৈছিল ২০১৭ চনত ডিফেণ্ডিং চেম্পিয়ন শিৱ থাপাক পৰাস্ত কৰি মনীষ কৌশিক ভাৰতীয় ৰাষ্ট্ৰীয় চেম্পিয়ন হৈছিল

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:ভাৰতীয় অলিম্পিক প্ৰতিযোগী
মনীষ নাৰৱাল (; জন্ম ১৭ অক্টোবৰ ২০০১) এজন ভাৰতীয় পেৰা পিষ্টল শ্বুটাৰ তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত শ্বুটিং প্ৰতিযোগিতাৰ মিশ্ৰিত পি৪ ৫০ মিটাৰ পিষ্টল এছএইচ১ শাখাত স্বৰ্ণ পদক অৰ্জন কৰে ২০২০ চনত ভাৰত চৰকাৰে তেওঁক অৰ্জুন বঁটা প্ৰদান কৰে ৱৰ্ল্ড শ্বুটিং পেৰা স্পৰ্ট ৰেংকিঙৰ মতে তেওঁ পুৰুষৰ ১০ মিটাৰ এয়াৰ পিষ্টল এছ এইচ ১ ত বিশ্বৰ ভিতৰতে চতুৰ্থ স্থান লাভ কৰিছে ২০২৪ চনত পেৰিছত অনুষ্ঠিত হোৱা গ্ৰীষ্মকালীন পেৰালিম্পিকত তেওঁ ৰূপৰ পদক লাভ কৰে

কেৰিয়াৰ
নাৰৱালে ২০১৬ চনত হাৰিয়ানাৰ ফৰিদাবাদত পিষ্টল শ্বুটিং আৰম্ভ কৰিছিল ২০১৯ চনৰ বিশ্ব চেম্পিয়নশ্বিপত তেওঁ ব্ৰঞ্জ পদক লাভ কৰে ২০২১ চনৰ পেৰা শ্বুটিং বিশ্বকাপত পি৪ মিশ্ৰিত ৫০ মিটাৰ পিষ্টল এছএইচ১ ইভেণ্টত ২২৯.১ পইণ্টেৰে বিশ্ব অভিলেখ গঢ়ি স্বৰ্ণ পদক অৰ্জন কৰে তেওঁ ৰাষ্ট্ৰীয় আৰু আন্তঃৰাষ্ট্ৰীয় প্ৰতিযোগিতাত স্বৰ্ণ, ৰূপ আৰু ব্ৰঞ্জৰ পদককে ধৰি কেইবাটাও পদক জিকিছে

তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত ভাৰতীয় দলক প্ৰতিনিধিত্ব অংশগ্ৰহণৰ বাবে যোগ্যতা অৰ্জন কৰিছিল প্ৰতিযোগিতাখনত তেওঁ দুটা ইভেণ্টত অংশ লৈছিল: পুৰুষৰ পি১ ১০ মিটাৰ এয়াৰ পিষ্টল এছএইচ১ আৰু মিশ্ৰিত পি৪ ৫০ মিটাৰ পিষ্টল এছএইচ১ ১০ মিটাৰৰ শাখাত তেওঁ সপ্তম স্থান লাভ কৰে ৫০ মিটাৰৰ শাখাত ২১৮.২ পইণ্টেৰে তেওঁ স্বৰ্ণ পদক অৰ্জন কৰে একেটা ইভেণ্টতে ভাৰতৰ সিংৰাজ আধানাই ২১৬.৭ পইণ্টেৰে ৰূপৰ পদক অৰ্জন কৰে 

২০২৪ চনত পেৰিছত অনুষ্ঠিত হোৱা গ্ৰীষ্মকালীন পেৰালিম্পিকত ১০ মিটাৰ এয়াৰ পিষ্টল এছএইচ১ প্ৰতিযোগিতাত তেওঁ ৰূপৰ পদক লাভ কৰে

বঁটা আৰু সন্মান
 ভাৰত চৰকাৰৰ দ্বাৰা ২০২০ অৰ্জুন বঁটা
 ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা, ২০২১:..--20211028-2999?1

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ পেৰা-শ্বুটাৰ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
মনীষা কল্যাণ (জন্ম ২৭ নৱেম্বৰ ২০০১) এগৰাকী ভাৰতীয় পেছাদাৰী ফুটবলাৰ যিয়ে গ্ৰীক এ ডিভিজন ক্লাব পিএঅ'কে আৰু ভাৰতীয় মহিলা জাতীয় দলৰ বাবে ফৰৱাৰ্ড হিচাপে খেলে 
২০২০২১ চনৰ এআইএফএফৰ বছৰৰ উদীয়মান ফুটবলাৰ আৰু ২০২২২৩ চনৰ এআইএফএফৰ বছৰৰ শ্ৰেষ্ঠ মহিলা খেলুৱৈৰ বঁটা লাভ কৰে তেওঁ ইউএফএ মহিলা চেম্পিয়নছ লীগত খেলা প্ৰথমগৰাকী ভাৰতীয় ফুটবলাৰ

আৰম্ভণি জীৱন
মনীষাৰ জন্ম হৈছিল পঞ্জাৱৰ হৰ্ছিয়াৰপুৰ জিলাত অৱস্থিত মুগগোৱালত সন্ত আত্তৰ সিং খালছা ছিনিয়ৰ ছেকেণ্ডাৰী স্কুলত অধ্যয়ন কৰি মেহৰ চন্দ মহাজন ডি এ ভি কলেজ ফৰ উইমেনৰ পৰা স্নাতক ডিগ্ৰী লাভ কৰে ১৩ বছৰ বয়সৰ পৰাই ফুটবল খেলিবলৈ আৰম্ভ কৰে 
ব্ৰহ্মজিৎ সিং আছিল সেই প্ৰশিক্ষক যিয়ে কল্যাণৰ প্ৰতিভাক তেওঁৰ গাঁও মুগগোৱালৰ চৰকাৰী মধ্যবিদ্যালয়ত পি ই শিক্ষক হিচাপে দেখা পাইছিল

ক্লাব কেৰিয়াৰ
গোকুলাম কেৰালা
২০১৮ চনত মনীষাই নৱগঠিত ইণ্ডিয়ান উইমেনছ লীগ ক্লাব গোকুলাম কেৰালাৰ সৈতে চুক্তিবদ্ধ হয় 
২০১৯২০ চনৰ আই ডব্লিউ এল অভিযানত গোকুলামৰ সফলতাত গুৰুত্বপূৰ্ণ ভূমিকা পালন কৰিছিল কেনক্ৰে এফ চিৰ বিৰুদ্ধে তেওঁ ২টা গ'ল দিয়ে, য'ত তেওঁৰ দলটোৱে ১-১০ গ'লত জয়লাভ কৰে, চেথু এফ চিৰ বিৰুদ্ধে তেওঁলোকৰ ছেমি ফাইনেলতো এটা গ'ল দিয়ে 
প্ৰতিযোগিতাখনত ৩টা গ'ল দি প্ৰতিযোগিতাখনৰ উদীয়মান খেলুৱৈ হিচাপে নিৰ্বাচিত হয়

২০২১ চনত তেওঁ ভাৰতৰ পৰা শীৰ্ষ পৰ্যায়ৰ এছিয়ান প্ৰতিযোগিতাত গ'ল দিয়া প্ৰথমগৰাকী মহিলা খেলুৱৈ হিচাপে পৰিগণিত হয়, 
যেতিয়া তেওঁ ২০২১ চনৰ এ এফ চি মহিলা ক্লাব চেম্পিয়নশ্বিপৰ খেলখনত ১৪ নৱেম্বৰত উজবেকিস্তানৰ মহিলা দল এফ চি বুনয়ডক'ৰৰ বিৰুদ্ধে গ'ল দিয়ে, যিখন খেলত তেওঁলোকে পূৰ্ণকালীন সময়ত ৩-১ গ'লত জয়লাভ কৰে

এপলন লেডিজ
২০২২ চনৰ ৩ জুলাইত আনুষ্ঠানিকভাৱে ঘোষণা কৰা হয় যে কল্যাণে লিমাছলস্থিত চাইপ্ৰ'ছৰ প্ৰথম বিভাগৰ ক্লাব এপলন লেডিজৰ সৈতে চুক্তিবদ্ধ হয় ১৮ আগষ্টত তেওঁ ক্লাবটোৰ হৈ অভিষেক ঘটায়, ইউএফএ মহিলা চেম্পিয়নছ লীগৰ কোৱালিফাইং ৰাউণ্ডত ৰিগাছ এফ এছৰ বিৰুদ্ধে ৩-০ গ'লত জয়লাভ কৰি ৬০ মিনিটত বিকল্প হিচাপে খেলিছিল

২০২২ চনৰ ২ অক্টোবৰত চাইপ্ৰাছৰ প্ৰথম বিভাগৰ এখন খেলত এৰিছ লিমাছলৰ বিৰুদ্ধে ক্লাবৰ হৈ প্ৰথমটো গল দিয়ে যেতিয়া এপলন লিমাছলে ২০২২২৩ চনৰ চাইপ্ৰ'ছ মহিলা লীগ জয় কৰে, তেতিয়া তেওঁ ইউৰোপীয় চেম্পিয়নশ্বিপ জয় কৰা প্ৰথমগৰাকী ভাৰতীয় মহিলা হিচাপে পৰিগণিত হয় ২০২২২৩ চনৰ পেনচিপ্ৰিয়ান ফুটবলাৰ্ছ এছ'চিয়েচন ()ৰ মহিলা দলত তেওঁক অন্তৰ্ভুক্ত কৰা হৈছিল


২০২৪ চনৰ ১৫ জুলাইত আনুষ্ঠানিকভাৱে ঘোষণা কৰা হয় যে কল্যাণে থেছালনিকিৰ গ্ৰীক এ ডিভিজন ক্লাব পিএঅ'কেৰ সৈতে চুক্তিবদ্ধ হয়

সন্মান
ভাৰত
  মহিলা চেম্পিয়নশ্বিপ: ২০১৯
 দক্ষিণ এছিয়ান গেমছ স্বৰ্ণ পদক: ২০১৯
 তুৰ্কী মহিলা কাপ ৰানাৰ্ছ আপ: ২০২৪

গোকুলাম কেৰালা
ইণ্ডিয়ান মহিলা লীগ: ২০১৯২০, ২০২১২২

এপ'লন
চাইপ্ৰাছৰ প্ৰথম বিভাগ: ২০২২২৩, ২০২৩২৪
চাইপ্ৰ'ছ মহিলা কাপ: ২০২২২৩
চাইপ্ৰ'ছ মহিলা ছুপাৰ কাপ: ২০২৩

ব্যক্তিকেন্দ্ৰিক
 ইণ্ডিয়ান উইমেনছ লীগৰ হিৰো অৱ দ্য লীগ: ২০২১২২
 ইণ্ডিয়ান মহিলা লীগৰ উদীয়মান খেলুৱৈ: 201920
  ৰ বছৰৰ শ্ৰেষ্ঠ মহিলা খেলুৱৈ: ২০২১২২, 202223
  মহিলাৰ বছৰৰ উদীয়মান ফুটবলাৰ: ২০২০২১
 শ্ৰেষ্ঠ ১১ মহিলা বঁটা: ২০২২২৩
 দ্য টাইমছ অৱ ইণ্ডিয়া ট'ইছা বছৰৰ ফুটবলাৰ: ২০২১
 তুৰ্কী মহিলা কাপ শ্ৰেষ্ঠ মিডফিল্ডাৰ: ২০২৪

তথ্য সংগ্ৰহ

শ্ৰেণী:ভাৰতীয় ফুটবলাৰ
শ্ৰেণী:খেলুৱৈ
শ্ৰেণী:ভাৰতীয় নাৰী
মনু লিম্বু (ইংৰাজী:  ; জন্ম: ১৬ মাৰ্চ ১৯৮৪) নেপাল সংগীত উদ্যোগৰ এগৰাকী লোক-গায়িকা তেওঁ ২০১০ চনত বছৰৰ শ্ৰেষ্ঠ গায়িকা বঁটা আৰু ২০১৬ চনত দ্বিতীয় নেচনেল কেপিটেল এৱাৰ্ড লাভ কৰিছে

কেৰিয়াৰ
শৈশৱৰ পৰাই মনুৱে ১৮ বছৰতকৈও অধিক সময় ধৰি নেপালী আধুনিক আৰু লোক-গীতকে ধৰি শতাধিক সংগীত এলবাম বাণীবদ্ধ কৰিছে তেওঁৰ সংগীত এলবামসমূহ হ'ল মাণ্ড মাণ্ড; এলবামটোৰ জনপ্ৰিয় গীতসমূহ হৈছে মাণ্ডা মাণ্ডা, গুটু মুটু, আই দিয়াউ, গুনাসো ৰাহায়ো, ছান ছান চুৰা বাজ্যো, চ্যাত্যু টিমিলে, টিম্ৰো মুস্কান, আউ আউ, আৰু আন এটা জনপ্ৰিয় সংগীত এলবাম মোহিনী; ইয়াৰ গীত সমূহ হৈছে লুকি লুকি, পৰে কাছো হোলা, ছিৰাইমা খুলছা, কহিলে হাছদৈ, হেৰী ৰহনচু মা, আউনা বলা আদি৷ এই গীত সমূহ নেপালী শ্ৰোতাৰ মাজত জনপ্ৰিয় হৈ আহিছে

তেওঁৰ অন্য কিছুমান গীত হল কদম কদম, ৰেশমী ৰুমাল, আৰু চাচোক ধননাম-লিম্বু ছং ইয়াৰ উপৰিও তেওঁ মাণ্ড মাণ্ড, টিমৰো মুস্কান, আৰু পাৰে কাছ' হোলা আদি মিউজিক ভিডিঅ'ত অভিনয় কৰিছে৷

গায়িকাৰ লগতে তেওঁ এগৰাকী সুৰকাৰ, গীতিকাৰ আৰু এগৰাকী মডেলো নেপাল আৰু অন্যান্য দেশৰ বহু সংগীত অনুষ্ঠানত তেওঁ অংশগ্ৰহণ কৰিছে এগৰাকী শ্ৰেষ্ঠ গায়িকা হিচাপে নেপালী সংগীতত তেওঁৰ কৰ্মই গুণগত সংগীতৰ দিশত এক নতুন মাইলৰ খুঁটি স্থাপন কৰিছে তেখেতে ২০১০ চনৰ শ্ৰেষ্ঠ গায়িকা আৰু ২০১৬ চনৰ দ্বিতীয় নেচনেল কেপিটেল এৱাৰ্ড লাভ কৰিছে বহুতো সামাজিক সজাগতা প্ৰকল্প যেনে ৰাজপথৰ নাটক, ঘৰুৱা হিংসাৰ বিৰুদ্ধে নাটক, আৰু এইচ আই ভি সজাগতা কাৰ্যসূচীত অংশগ্ৰহণ কৰা বাবে তেওঁ নেপালী লোকসকলৰ এগৰাকী প্ৰিয় কণ্ঠশিল্পী৷

তথ্য সংগ্ৰহ

শ্ৰেণী:নেপালৰ কণ্ঠশিল্পী
মনে মোৰ কইনা বিচাৰে হৈছে ২০১৩ চনৰ ১৫ মাৰ্চ তাৰিখে মুক্তি লাভ কৰা এখন ৰোমাণ্টিক অসমীয়া চলচ্চিত্ৰ "ইক' মটৰ্চ"ৰ বেনাৰত কুমাৰ গৌৰবে প্ৰযোজনা আৰু সদানন্দ গগৈয়ে পৰিচালনা কৰা চলচ্চিত্ৰখনৰ মূল চৰিত্ৰত অভিনয় কৰে ভাৰ্গৱ দাস, নীল দাস, আইমী বৰুৱা আৰু নিশিতা গোস্বামীয়ে

কাহিনী সাৰাংশ

অভিনয়ত
ভাৰ্গৱ দাস
নীল দাস
আইমী বৰুৱা
নিশিতা গোস্বামী

কলা-কুশলী
প্ৰযোজনা- কুমাৰ গৌৰব
পৰিচালনাসংলাপসংগীত- সদানন্দ গগৈ
কাহিনী- দিলীপ কুমাৰ দত্ত
চিত্ৰনাট্য- দিলীপ কুমাৰ দত্ত, সদানন্দ গগৈ
চিত্ৰগ্ৰহণ- শিবানন বৰুৱা

তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
মনেৰো (ইংৰাজী: ) হৈছে এক বিকেন্দ্ৰীভূত, মুক্ত-উৎসৰ ক্ৰিপ্ট'কাৰেন্সি, যি গোপনীয়তা আৰু সুৰক্ষাৰ ওপৰত গুৰুত্ব আৰোপ কৰে ইয়াৰ প্ৰাথমিক লক্ষ্য হৈছে ব্যৱহাৰকাৰীসকলৰ বাবে উচ্চ মাত্ৰাৰ গোপনীয়তা নিশ্চিত কৰা, য'ত লেন-দেনৰ বাবে প্ৰেৰক আৰু গ্ৰাহকৰ পৰিচয় গোপন ৰখা হয় মনেৰোৰ মুদ্ৰা চিহ্ন হৈছে  ইয়াৰ নামটো এস্পেৰান্তো ভাষাৰ পৰা লোৱা হৈছে, যাৰ অৰ্থ হৈছে "মুদ্ৰা" বা "কইন" ইয়াৰ সমৰ্থকসকলৰ মতে, মনেৰই বিটকইনৰ আৰম্ভণিৰ প্ৰতিষ্ঠান বিৰোধী শিপাৰ আধ্যাত্মিক উত্তৰাধিকাৰীক প্ৰতিনিধিত্ব কৰে

ইতিহাস

মনেৰোৰ উন্নয়ন ২০১৪ চনত আৰম্ভ হৈছিল, যেতিয়া বিটকইনৰ এক ফ'ৰ্ক হিচাপে  নামৰ ক্ৰিপ্ট'কাৰেন্সিৰ পৰা ইয়াৰ আৰম্ভণি হয় পিছত, ইয়াক এক স্বতন্ত্ৰ মুদ্ৰা হিচাপে পুনৰ্নামকৰণ কৰা হয় আৰু নামটো এস্পেৰান্তো ভাষাৰ শব্দ "" (অৰ্থ: মুদ্ৰা) ৰ পৰা লোৱা হয় এই নামটোৱে ইয়াৰ আন্তৰ্জাতিক আৰু অন্তৰ্ভুক্তিমূলক দৃষ্টিভংগীক প্ৰতিফলিত কৰে

কাৰ্যপ্ৰণালী

মনেৰোৱে ক্ৰিপ্ট'গ্ৰাফিক প্ৰযুক্তি ব্যৱহাৰ কৰি লেন-দেনৰ গোপনীয়তা ৰক্ষা কৰে ইয়াৰ মুখ্য বৈশিষ্ট্যসমূহ হৈছে:

 ৰিং চাইনেচাৰ: ই লেন-দেনৰ প্ৰেৰকৰ পৰিচয় লুকুৱাই ৰাখে
 স্টিলথ এড্ৰেছ: প্ৰতিটো লেন-দেনৰ বাবে এক নতুন ঠিকনা সৃষ্টি কৰা হয়
 ৰিং কনফিডেনশিয়েল ট্ৰানজেকশ্যনছ (): লেন-দেনৰ পৰিমাণো গোপন কৰা হয়

খনন প্ৰক্ৰিয়া ( )

মনেৰোৱে  নামৰ এক বিশেষ খনন এলগৰিদম ব্যৱহাৰ কৰে, যিটো সাধাৰণ কম্পিউটাৰৰ  আৰু ৰ দ্বাৰা খনন কৰিব পৰাকৈ ডিজাইন কৰা হৈছে এই এলগৰিদমটোৱে  (-  ) নামৰ বিশেষ যন্ত্ৰৰ দ্বাৰা খনন কৰাত বাধা দিয়ে, যাতে মনেৰোৰ খনন প্ৰক্ৰিয়াটো অধিক বিকেন্দ্ৰীভূত আৰু সাধাৰণ ব্যৱহাৰকাৰীসকলৰ বাবে সুলভ হয়

টেইল এমিছন ( )

মনেৰোৰ মুঠ মুদ্ৰা যোগানৰ এক অনন্য বৈশিষ্ট্য হৈছে টেইল এমিছন সাধাৰণতে, আন ক্ৰিপ্ট'কাৰেন্সি যেনে বিটকইনৰ মুঠ মুদ্ৰা যোগান এটা নিৰ্দিষ্ট সীমা থাকে, কিন্তু মনেৰোত এই সীমা নাই মনেৰোৰ মুঠ মুদ্ৰা যোগান ১৮.৪ নিযুত  লৈকে বৃদ্ধি পায়, আৰু তাৰ পিছত প্ৰতি ব্লকত এক ক্ষুদ্ৰ পৰিমাণৰ  (বৰ্তমান ০.৬  প্ৰতি ব্লক) মুদ্ৰা যোগান হৈ থাকে এই টেইল এমিছনৰ লক্ষ্য হৈছে খননকাৰীসকলক পুৰস্কাৰ প্ৰদান কৰি নেটৱৰ্কটো সুৰক্ষিত ৰখা

সমালোচনা

২০২৪ চনৰ এটা জাতিসংঘৰ নিৰাপত্তা পৰিষদৰ প্ৰতিবেদনত উল্লেখ কৰা হৈছে যে সন্ত্ৰাসবাদী গোট ইছলামিক ষ্টেটে ( ) অনুদান মনেৰোত বিচাৰিছে এই তথ্যই মনেৰোৰ উচ্চ গোপনীয়তাৰ সুবিধা বেআইনী কাৰ্যকলাপত ব্যৱহাৰ হোৱাৰ সম্ভাৱনা সম্পৰ্কে উদ্বেগ বৃদ্ধি কৰিছে

তথ্যসূত্ৰ

বাহ্যিক সংযোগ

 

শ্ৰেণী:মুদ্ৰা
শ্ৰেণী:ডিজিটেল মুদ্ৰা